"Visa" тўлов карталарини очиш 1 апрелга қадар текин / Ўзбекистон янгиликлари, энг сўнгги хабарлар\nСамарқандда 4 болали аёл ўзини каналга ташлади. Ғаввосл...\n19 июл 2019 16:10\nИҚТИСОДИЁТ 0 Шархлар 1678 кўрилди\n"Visa" тўлов карталарини очиш 1 апрелга қадар текин\nХалқ банкининг исталган бўлимидан халқаро “Виза” тўлов картасини очган ҳолда “Xalq mobile” мобил иловаси орқали “онлайн” режимида исталган вақтда конверсия қилиш (хорижий валюта долларни сотиб олиш) имконияти яратилган. Бу ҳақда ЎзА хабар қилди.\n“Xalq mobile” мобил иловасини “Android” ва “IOS” операцион тизимида ишлайдиган мобил телефонлари учун “Play Market” ва “AppStore” дастурлари орқали юклаб олишингиз мумкин.\nАйни вақтда банкнинг барча филиалларида валюта терминаллари ўрнатилган бўлиб, уларнинг сони 247 тани ташкил этмоқда. Шунингдек, туристлар кўпроқ борадиган жойларда “24/7” ёки куну тун режимида ишлайдиган ўндан зиёд автоматлаштирилган валюта айирбошлаш шохобчаси ташкил этилган.\nҚўшимча равишда яна бешта автоматлаштирилган валюта айирбошлаш шохобчалари қисқа муддатда аҳоли гавжум жойларга ўрнатилади.\nБанкнинг Андижон, Наманган, Фарғона, ва Сурхондарё вилоятларининг Амалиёт бўлимлари шулар сирасидандир.\nАйни вақтда халқаро “Visa” тўлов карталарини очиш жорий йилнинг 1 апрелига қадар бепул амалга оширилади.\nХалқ банки томонидан эмиссия қилинган халқаро тўлов карталаридаги маблағларни ечиш ҳам шу муддатга қадар бепул амалга оширилади. Халқаро тўлов картасининг депозит суммаси 25 долларда 15 долларга туширилди.\nБугунги кунда Халқ банкининг валюта айирбошлаш шохобчаларида АҚШ доллари, Евро, Англия фунт стерлинги, Швецария франки, Япония иенаси, Россия рубли ва Қозоғистон тенгеси миллий валютага (сўмга) алмаштириб берилмоқда.


Назарбаев таълим муассасалари ривож топмоқда\nЭлбошининг эътиборидаги таълим масканлари – “Назарбаев университети”, “Назарбаев заковат мактаблари” ҳамда “Назарбаев жамғармаси” Олий васийлик кенгаши йиғилишида қатор муҳим масалалар муҳокама қилинди.\nЧунончи, университетни ва заковат мактабларини ривожлантириш истиқболлари, таълим даргоҳларига ҳужжат топширувчи абитуриентлар сонини кўпайтириш, васийлик кенгаши янги аъзоларини сайлаш учун танлов ўтказиш ва бошқа қатор ташкилий масалалар кўрилди.\nҚозоғистон Республикаси Президенти илмий-тадқиқот йўналишини ривожлантириб, халқаро алоқалар доирасини кенгайтириш заруриятига эътибор қаратди. Шунингдек, мамлакатимизда 20 та заковат мактаби самарали ишлаётганини таъкидлади.\n– Заковат мактабларининг барча битирувчилари мамлакатимиз ҳамда хориж олий ўқув юртларида таълим олмоқдалар, – деди Элбоши. – Уларнинг 90 фоиздан кўпроғи давлат ва университетларнинг таълим грантлари асосида ўқимоқда. Таълим даргоҳлари ишига туртки бериш учун биз уларнинг бундан кейинги иш юритиш стратегиясини жонлантиришимиз керак.\nДавлат раҳбари университет етти йиллик фаолияти давомида улкан ютуқларга эришгани, мингга яқин студентни “учирма” қилганини айтиб ўтди.\nЙиғилишда, шунингдек, “Назарбаев университети” мустақил таълим муассасаси Президенти Ш. Катсу нутқ сўзлади.\nПрезидентнинг матбуот хизмати материаллари асосида тайёрланди., 2017-05-30, 11:36 145


Буюк уруш ва сулҳ вагони: дунёнинг 70дан ортиқ давлатлари Парижда нега йиғилди?\n18:30 / 11.11.2018 50034\nЮз йил аввал, 1918 йилнинг 11 ноябрида француз маршали Фердинанд Фошнинг Компьен ўрмонидаги вагон-штабида немис делегацияси раҳбари генерал-майор Детлоф фон Винтерфельд билан сулҳ имзоланганди. Артиллерия қуроллари 101 марта салют беради ва Ғарбда кейинги йигирма йил давомида ўқ узилмайди. Французлар Grande guerre деб атайдиган тўрт йил давом этган Биринчи жаҳон уруши ниҳоясига етади.\nБугун Парижда ўтказиладиган хотира маросимига жаҳоннинг турли давлатлари етакчилари етиб келишди.\nКуннинг иккинчи ярмида жаҳон етакчилари Франция президенти Эммануэль Макрон ташаббуси билан ташкиллаштирилган ва «замонавий дунёда таранглик ошиб бораётганига жавоб бўлиши» кутилаётган Тинчлик форумида иштирок этишди.\nНазарий жиҳатдан урушнинг барча қатнашчиларига тааллуқли мазкур сана ўтган бир аср давомида фақатгина Франция ва Бельгия учунгина тўлақонли байрам бўлиб қолди. Ўн биринчи ноябрь бу давлатларда ҳамиша дам олиш куни ҳисобланади. Бирлашган Қиролликда эса 11 ноябрга яқин бўлган якшанба куни Хотира куни сифатида нишонланади.\nУрушнинг қолган қатнашчилари эса бу кунни тантана қилмайди. Айниқса, Австро-Венгрия ва Германия учун нишонлайдиган арзирли нарсанинг ўзи йўқ. Улар 1918 йил ноябрда ўз давлатчиликларидан айрилишган, ғолиблар – французлар эса немислар мағлуб бўлганликларидан йиғлаб аламли кўзёш тўкишлари учун уларнинг фақатгина кўзларини қолдиришга тайёр эди.\nУларнинг бу мақсадлари амалга ошди. Германия сулҳ шартларига кўра қўшинларини нафақат Франция, Бельгия ва Люксембургдан, балки Эльзас ва Лотарингиядан ҳамда Рейн бўйидан ҳам олиб чиқиб кетиши лозим эди. Иттифоқчиларга ўз флоти, авиацияси ва артиллериясини беришдан ташқари, Германия ғолибларга беш мингта паровоз ва 150 мингта вагон тайёрлаб беришни зиммасига олганди.\nФранцияда Буюк уруш давомида 1 миллион 293 минг аскар ҳалок бўлган – аҳолининг 3,2 фоизи. Иккинчи Жаҳон урушида эса 230 минг ёки аҳолининг 0,6 фоизи. Англияда ҳам шунақа. Буюк уруш 702 минг аскар ёки аҳолининг 1,5 фоизи умрига зомин бўлган. Иккинчи жаҳон уруши эса 286 минг аскар ёки аҳолининг 0,5 фоизи.\nУруш ичидаги уруш\nИпрда газ ҳужуми\nБиринчи Жаҳон уруши яна бир уруш – кимёвий қуролланиш пойгасининг ибтидоси бўлди. Бельгиянинг Ипр шаҳрида илк бор оммавий равишда кимёвий қурол қўлланди.\nИпр шаҳри ва унинг атрофи 1914 йил кузидан қақшатқич жанглар майдонига айланганди. 1915 йил майда шаҳарни тинч аҳолининг сўнгги вакили тарк этди ва бу ер тўлиғича жанговар ҳаракатлар ҳудудига айланди.\nГермания қўмондонлиги мазкур ҳудудни кимёвий қуролларни синаш полигони сифатида танлади: 5,8 мингта баллонга жойлаштирилган 150 тонна хлор фронтнинг 6 километрлик ҳудудидаги атмосферага сепилди.\nАксарият тарихчилар 1915 йил баҳорида Ипр атрофида немис қўшинлари томонидан Франция ва Бельгия ҳарбий қисмларига қарши хлорнинг қўлланилишини кимёвий уруш ибтидоси деб ҳисоблаш мумкинлигини айтишади.\n«Хлор зудлик билан ва даҳшатли таъсир қилган. Аввалига ҳеч ким нима бўлаётганини ҳам тушунмаган», дейди «Буюк кимёвий уруш» мавзусини ўрганувчи тарихчи Оливье Лепик. Илк оммавий кимёвий ҳужум қурбонлари сони аниқ эмас: 2 мингдан 5 минггача киши ҳалок бўлган ва 10 минггача киши жабрланган деб ҳисобланади. Аммо Лепикнинг айтишича, 800дан 1,2 минг нафаргача киши ҳалок бўлган.\nОрадан ҳеч қанча вақт ўтмай француз ва британ қўшинлари кимёвий қуролни саноат миқёсида ишлаб чиқаришга киришди. Экспертнинг айтишича, 1915 йил кузига келиб фронтдаги британияликлар тасарруфида 6 мингта идишда 180 тонна хлор бўлган.\nФранцузлар ҳам қараб туришмаган: ўша йил июнида жанговар кимёвий моддалар бўйича бошқарма ташкил этилган, заҳарли моддалар тўлдирилган снарядлар ишлаб чиқарилган.\n«1915 йилда Европадаги жангларнинг барча иштирокчилари жами 3,6 минг тонна кимёвий моддадан фойдаланган бўлса, 1918 йилда бу рақам 59 минг тоннани ташкил этган», дейди Лепик.\nКомпьен ўрмонида сулҳ тузишда фойдаланилган вагоннинг (французча — Wagon de l'Armistice — «сулҳ вагони») ҳам тақдири қизиқ. 1914 йилда қурилган вагон-ресторан уруш вақтида штаб учун жиҳозланган ва 1918 йил 11 ноябрда унинг ичида сулҳ тузилган. 1927 йилда вагон Компьен ўрмонидаги махсус қурилган павильонга жойлаштирилган.\n1940 йилда Гитлер уни тарихий жойига қўйишга буйруқ берган ва 22 июнь куни иккинчи Компьен сулҳи – Франциянинг таслим бўлиши ҳақидаги ҳужжат имзоланган. Сўнгра вагон Берлинга олиб кетилган ва 1945 йил баҳорида Гитлернинг буйруғи билан ёқиб юборилган.\n1950 йилда французлар 1913 йилда қурилган худди ана шундай вагонни топиб жиҳозлашган ва аввалги ўрнига жойлаштиришган.\nДилшодбек Асқаров тайёрлади


Уч йиллик танаффусдан сўнг Тошкент метроси вагонларига тижорат рекламаси қайтди - Anhor\nAnhor Все посты Уч йиллик танаффусдан сўнг Тошкент метроси вагонларига тижорат рекламаси қайтди\nУч йиллик танаффусдан сўнг Тошкент метроси вагонларига тижорат рекламаси қайтди\n3 йилдан сўнг Тошкент метросининг вагонларига тижорат рекламаси қайтди. Июнь ойининг сўнгги кунларида “Чилонзор” йўналишида ҳаракатланувчи поезд вагонларида реклама баннерлари пайдо бўлди.\nKun.uz сайтининг кузатувларига кўра, реклама берувчилар орасида Pepsi, Lipton Ice Tea, Dewell ҳамда дори препаратларини ишлаб чиқарувчи компаниялар бор. Айтиш жоизки, реклама баннерларининг сони огоҳликка даъват этувчи баннерлар сонига деярли тенг.\nБундан олдин май ойидан бошлаб Тошкент метросида тижорат рекламаси пайдо бўла бошлагани ҳақида хабар берилганди. Ҳаммаси “Алишер Навоий” ва “Пахтакор” бекатлари орасидаги ўтиш жойига ўрнатилган цилиндрсимон блоклардан бошланди. Бироз вақт ўтиб, бошқа бекатларда ҳам рекламалар пайдо бўлди, аммо улар вагонларда кузатилмаётган эди.\nРекламанинг қайтишига нима сабаб бўлгани ҳақида расмий маълумотлар йўқ, аммо яқинда метро вагонларига видеокамералар ўрнатила бошлагани инобатга олинадиган бўлса, ушбу икки воқеа бир-бири билан боғлиқлигини тахмин қилиш мумкин. Бекатларнинг ўзида ҳозирча реклама йўқ.\nМаълумотнома: 2011 йили метро вагонлари, бекатлар ва ўтиш жойларидан барча тижорат рекламалари олиб ташланган эди. Уларнинг ўрнида огоҳликка чақирувчи ташвиқот плакатлари пайдо бўлди. Тахминан ўша пайтда бекатларда реклама роликлари ва мусиқий клипларни намойиш этувчи плазмали панеллар ҳам олиб ташланди.\n2013 йили Тошкент метрополитенида хавфсизликни таъминлаш бўйича батальон бошлиғи Руслан Ирназаров мазкур чораларга изоҳ берар экан, реклама йўловчиларни чалғитишини сабаб қилиб кўрсатади.\n«Рекламага маҳлиё бўлиб қолган йўловчи кимдир сумкасини қолдирганини ёки бошқа бир йўловчи ўзини шубҳали тутаётганини сезмай қолиши мумкин. Шунинг учун фуқароларга уларнинг хавфсизлиги ўзларининг қўлида эканини эслатиш, фуқароларни огоҳлик ва эҳтиёткорликка чақириш мақсадида метродан реклама олиб ташланди”, – деганди ўшанда подполковник Ирназаров.\nФотосурат: © Anhor.uz\nЖанубий Корея қовун ва мева олиб кирилишини тақиқлади


Сўнгги ойларда коронавирус инфекцияси пандемияга айланиб, бутун дунёни ташвишга солмоқда. Ўзбекистон ҳукумати томонидан ушбу касалликнинг тарқалишининг олдини олиш мақсадида Ўзбекистон бўйлаб карантин режими эълон қилинди.\nСамарқанддаги “Ипак йўли” халқаро туризм университети жамоаси ҳам, ўз навбатида, карантин қоидаларига риоя қилган ҳолда фаолиятини давом эттирмоқда. Талабалар ҳам ўқув жараёнидан узоқлашмай, онлайн ва Edmodo тизимида таълим олишмоқда.\n“Ипак йўли” халқаро туризм университет ўқитувчи ва талабалари ҳозирги мураккаб даврда #ЎзингизниВаЯқинларингизниАсранг #БерегитеСебяиБлизких хэштеги орқали барчани уйда қолишга, COVID-19’га қарши самарали курашишга чорламоқда.\nМаълумот учун: Edmodo ўқитувчилар ва талабалар учун хавфсиз таълим тармоғи бўлиб, ўқитувчига талабалар билан масофавий алоқани йўлга қўйиш имконини беради.


Донишманд қария ва чаён – .:: Xadicha.uz\nДонишманд қария ва чаён\nБир донишманд дарё қирғоғида атрофидаги гўзалликка маҳлиё бўлиб ўзига-ўзи бир нималарни гапириб ўтирарди. Тўсатдан сувга тушиб кетган чаённи кўриб қолди. У чаён чўкиб кетишидан қўрқиб ўзини қутқариш учун ҳаракат қиларди. Донишманд уни қутқаришга қарор қилди ва қўлини унга узатди. Шунда чаён унинг қўлини чақиб олди. Қария қўлини тортиб олди ва қаттиқ оғриқдан бақириб юборди. Орадан бир дақиқа ўтмасдан чаённи қутқариш учун иккинчи марта қўлини чўзди. Яна шу ҳол такрорланди. Чаён уни чақиб олди ва қария қўлини тортиб, аламли оғриқдан бақириб юборди. Бироздан сўнг қария учинчи марта уриниб кўрди. Унинг бу ишини кузатиб ўтирган бир киши: “Эй инсон, бу чаён сени бир чақди, икки чақди сабоқ олмадингми? Уни қутқариш учун учинчи марта ҳам уринмоқчимисан? деди. Ҳаким зот унинг танбеҳига эътибор бермади ва чаённи қутқаргунича ҳаракат қилаверди ва қутқарди. Сўнгра донишманд ҳалиги киши томон юрди ва: «Эй ўғлим, чаённинг табиати-чақиш, менинг табиатим – яхши кўриш ва ёрдам беришдир. Сен унинг табиати менинг табиатимдан устун келишини хоҳлайсанми?”, деб елкасига уриб қўйди.\nҚиссадан ҳисса: Гарчи инсонларнинг сени ранжитадиган, сенга оғриқ берадиган ҳаракатлари кўпайса ҳам уларга ўзингни табиатингдан келиб чиқиб муомала қил, уларнинг табиати билан эмас. Бошқа тараф сенинг олийжаноб ҳаракатларингга лойиқ эмас деб сендан яхши хислатларингни тарк қилишингни талаб қилиб айтилган сўзларга эътибор берма. (Али Тантовий қаламига мансуб ҳикоялар тўпламидан таржима).


#FootWeek'нинг янги сонида: Абрамов миллий жамоага муносиб мураббийми?\n#FootWeek кўрсатувининг янги сонида кўплаб мавзуларга тўхталдик. Футбол мухлислари ҳеч қачон бефарқ бўлмаган мавзу, шубҳасиз, миллий жамоа. Бу гал кўрсатувнинг катта қисмини айнан миллий жамоага бағишладик.\nКупер нега кетди?\nКўрсатув давомида Ўзбекистон терма жамоалар маркази раҳбари Азиз Ҳайдаров билан суҳбатлашдик. У миллий жамоанинг собиқ бош мураббийи Эктор Купер нега ишдан кетганини тушунтирди. Купер Фаластинга учралган мағлубиятдан анча аввал – Австралияга қарши Осиё Кубоги-2019 чорак финал ўйинидан кейин кетиши мумкин бўлган. Ҳайдаровга кўра, ўшанда миллий жамоа олдига Осиё Кубоги финалига чиқиш вазифаси қўйилган.\nФаластинга қарши меҳмондаги 0:2 ҳисобидаги мағлубиятдан кейин эса Купер Ҳайдаровдан «Мени кеткизасизларми?» деб сўраган. ЎФА вакилининг айтишича, Купернинг ўйиндан кейинги ҳаракатлари кетишига сабаб бўлган. Ҳайдаров Купер ўйиндан кейин футболчиларга гапирмаслиги, мағлубиятдан кейин далда бера олмаслиги, хатоларни таҳлил қилмаслиги, бир сўз билан айтганда, нотиқ бўлмагани учун ички муҳитни керакли даражада сақлай олмаган деб ҳисоблайди.\nҲайдаров Фаластин билан ўйиндаги мағлубиятнинг техник сабабларини ҳам санади: «Фаластинга қарши сунъий майдонда ўйнашимиз аниқ бўлгач, мураббий 3-4 кун фақат сунъий майдонда машғулот ўтказди. Бу эса менимча хато бўлди. Чунки футболчилар табиий майдонда шуғулланиб юришади ва сунъий майдон оёқларни жуда қийнайди. Машғулотларда бир неча кун қийналгандан кўра бир марта ўйин куни қийналган яхши. Купернинг машғулотлари жуда узоқ давом этади. Фаластинга қарши ўйин олдидан иссиқ кунда иссиқ чиқиб турган сунъий майдондаги қийин машғулот тугагач, мураббий футболчиларни қайноқ майдонда яна бир неча муддат олиб қолиб, тушунтириш олиб борди. Табиийки бу футболчиларга унчалик ёқмади. Купер эса буни машғулотларда бефарқлик деб ҳисоблаб, футболчилардан ранжиди. Тан олиш керак, Купер катта профессионал эди, лекин бизга тўғри келмади», дейди миллий жамоа собиқ футболчиси Азиз Ҳайдаров.\nСуҳбатдошимиз футболчилар Куперни кетказиш учун Фаластинга атай мағлуб бўлгани ҳақидаги гапларга ҳам жавоб берди: «Бунақа бўлмаган. Мен бу ишни қиладиган жамоада ишламаган бўлардим».\nАбрамов миллий жамоага муносибми?\nТерма жамоалар маркази раҳбари сифатида Азиз Ҳайдаров миллий жамоа бош мураббийи Вадим Абрамовнинг фаолиятидан қониқаётганини айтди. Бироқ охирги вақтдаги миллий жамоанинг натижалари бироз хавотир уйғотаётганини ҳам таъкидлади: «Менимча, Вадим Абрамовни кетказиш керак деган кайфият йўқ. Биз асосий рақиб Саудияга енгилдик, лекин кейин яна ғалаба қозондик. Мағлубиятдан кейин яна ғалаба қозона олиш доим яхши бўлган. Лекин охирги ўртоқлик ўйинларидаги натижалар мени ўйлантирмоқда. Ҳаттоки ўртоқлик ўйинидаги мағлубият бўлса ҳам. Жавобгар ва натижа талаб қилувчи шахс сифатида ҳолат мени ўйлашга мажбур қилаётгани рост», деди Ҳайдаров.\nЎзбекистон Аргентина билан ўйнайди\nАзиз Ҳайдаров футзал бўйича миллий жамоасининг режалари ҳақида ҳам маълумот берди. Унинг айтишича, тез орада Ўзбекистон миллий жамоаси амалдаги жаҳон чемпиони Аргентина миллий жамоаси билан ўртоқлик ўйини ўтказади. Ўйин борасида Аргентина томони таклиф билан чиққан ва Ўзбекистон харажатларнинг бир қисмини кўтаришни гарданига олган ҳолда амалдаги жаҳон чемпионлари билан ўйинга рози бўлган. Ўйин Тошкентда бўлади ва Ўзбекистон Аргентинанинг харажатлари учун 20 минг доллар миқдорида пул тўлайди.\nФутбол бўйича Ўзбекистон миллий жамоаси эса феврал ойида 8 кун давомида Дубайда машғулот ўтказади. Йиғинда Иордания миллий жамоаси ва Арманистон клуби билан ўртоқлик ўйини келишилган. Яна янги рақиблар варианти пайдо бўлиши мумкин. Равшан Ҳайдаров бошчилигидаги U-22 жамоаси эса Дубайда йиғин ўтказиб, анъанавий тус олаётган Dubai Cup турнирида қатнашиши мумкин.\n«Локомотив». Португалиялик мураббий, кўплаб янги футболчилар ва чемпионлик даъвоси\nКўрсатув давомида навбатдаги манзилимиз «Локомотив» клуби бўлди. Клуб директори ўринбосари Тўлабек Акрамов жамоанинг янги мақсадлари ва айни дамдаги ҳолати ҳақида гапирди. Унинг айтишича, ноябрда Темур Кападзе кетгач, янги мураббий қидиришни бошланган. Ўзбекистонда ишсиз юрган мураббийлар эса «темирйўлчилар»га мос келмаган. Шунда Темур Кападзе даврида «Локомотив»да ишлаган испаниялик мураббий Дани Шебейра жамоага яхши мураббий сифатида португалиялик Микаэль Секейрани таклиф қилган. Бир муддат ўрганилган «Брага» ёрдамчи мураббийига таклиф билан чиқилган ва у рози бўлган.\nСекейра кўпинча ёрдамчи мураббий сифатида ишлаган ва Акрамовнинг айтишича, «Локомотив» португалиялик мураббий учун бош мураббий сифатида ишлайдиган илк жамоа бўлади. Мураббий келгач, «Локо» раҳбарияти унга катта трансферлар учун ортиқча пул йўқлигини тушунтирган ва Ўзбекистонда шартномаси тугаган футболчилар рўйхатини беришган. «Локомотив»нинг охирги мавсумдаги аксар ўйинларини кузатиб чиққан ва ўзбек футболи ҳақида тасаввурга эга бўлган мураббий қайси футболчиларни олишни белгилаб берган. Шундан сўнг клуб янги футболчилар билан музокара бошлаган.\n«Пахтакор»га асосий рақобатчи?\n«Локомотив» янги мураббий қаторида яна кўплаб яхши футболчилар билан шартнома имзолади. Миллий жамоа вакиллари Ислом Қобилов, Санжар Қодирқулов, Абдумавлон Абдужалилов, Жавоҳир Сиддиқов «Локомотив»га ўтди. Тўлабек Акрамовнинг айтишича, жамоада чемпионлик руҳияти бор ва айни дамда «Пахтакор»га рақобатчи ўлароқ чемпионлик учун кураша олади.\n«Локомотив» бир ойда қанча пул ишлатади?\nКлуб расмийсининг айтишича, «Локомотив» ОЧЛда мунтазам ўйнаб юрган вақтларда ишлаб топган пуллари ҳанузгача жамоанинг йиғинлари учун ишлатилади. Тўлабек Акрамов жамоа бир йилда «Локомотив» асосий жамоаси орқали тушадиган реклама шартномаларидан 2 миллиарддан кўп пул ишлаб топишини айтди. 800 кишидан ортиқ жамоага эга бутун «Локомотив» спорт клубини сақлаб туриш эса бир ойда ўртача 1,5 миллиард сўмга тушиши айтилди.\nПорахўр ҳакамлар: улар ким билан келишган?\nКўрсатув охиридан кичик мулоҳаза ўрин олган. Яқинда ўзбекистонлик ФИФА рефериси Шерзод Қосимов келишилган ўйинларда қатнашгани учун 3 йилга футбол билан боғлиқ ҳар қандай фаолиятдан четлатилганди. Олдинроқ худди шу ишни қилган Темур Тўхтасинов, Аскер Нажафалиев ва Жасур Мухторовлар ҳам жазоланган. Хўш, бу ҳакамлар айнан қайси пора беришни касб қилган (ва жиноятга қўл урган) жамоаларнинг ўйинларида натижани уларнинг фойдасига ҳал қилиб берган? Улар бу иш учун қанча пул олган? Нега ҳакам жазоланди-ю, лекин пора берган (ва жиноят содир этган) клублар жазоланмади? Яна бир савол: коррупцияга аралашиш орқали жиддий жиноятга қўл урган ҳакамлар фақатгина футбол ўйинларидан четлаштириладими ёки уларга нисбатан жиноий жавобгарлик ҳам белгиланадими? Умид қиламиз, тез орада бу саволларга жавоб берилади...


"Ўзбекнефтгаз"нинг янги раиси Алишер Султонов\n“Ўзбекнефтгаз” миллий холдинг ширкати раиси Шокир Файзуллаев ишдан олинди. Нефт соҳасида етакчи лавозимда ишлайдиган Озодлик манбасининг таъкидлашича¸ 50 яшар Шокир Файзуллаев Бухоро нефтни қайта ишлаш заводидаги тафтиш ва UzGazOilдаги рейдлар ортидан ишдан олинган. Шокир Файзуллаев ўрнига унинг собиқ муовини, 48 яшар Алишер Султонов тайинланган.\nОзодликнинг Тошкентдаги бир-биридан мустақил икки манбасига кўра, 2013 йилдан бери “Ўзбекнефтгаз” бўлиб ишлаб келган Шокир Файзуллаев 14 август, жума куни кечқурун тўсатдан ишдан олинган.\nМанбаларимизга кўра, давлат ширкати раҳбари кейинги пайтларда рўй берган жараёнлар натижасида вазифасидан четлаштирилган.\n- Бу одам Бухорода қайта ишланган нефт маҳсулотларини кирим қилмасдан, UzGazOil заправкалари орқали, чапга сотиш схемаси бошида турган эди. Бу схема ўтган ой UzGazOilга қарашли АЁҚШларда прокуратура ва солиқ инспекцияси ўтказган кенг кўламли тафтишларда ошкор бўлди. МХХ зобитлари иштирокидаги бу рейдлардан кейин Файзуллаев кетади, деган гап чиқди. Мустақиллик байрамидан кейин сентябр ойида олинади, дейишганди. Масала жиддийлашиб, иш тезлашди¸- дейди манба.\nУнга кўра¸ Файзуллаев Бухоро нефтни қайта ишлаш заводида нефтни ўғринча сотиб¸ қайддан ўтмаган нақд пул ишлашнинг “жиноий занжир ташкилотчиси” сифатида кўрилмоқда.\nМанба таъкидича¸ яқин орада Шокир Файзуллаев устидан жиноий иш очилиш эҳтимоли катта.\n- Ҳозир тинчгина ишдан олинди. Мендаги маълумотларга кўра¸ Шокир Файзуллаевга нисбатан энди жиноий иш очилади. Бундан олдинги раис ҳам 2013 йилда ишдан олинганидан кейин жиноий иш очилган эди. Олдинги раис Шавкат Мажидов ҳам айни схема бўйича ишдан олинганди. Ҳозирги раис Бухородан келадиган “левый” ëқилғини сотишда айбланаяпти. Ундан олдинги раисни ишдан олиниши Фарғона нефтни қайта ишлаш заводидаги тафтишлар билан боғлиқ бўлган¸- дейди манба.\nОзодликка бундан бирмунча олдин келган мактубда “Ўзбекнефтгаз” миллий холдинг ширкати раҳбарлари назоратидаги жиноий тармоқ “ишлаган пуллар” Болтиқбўйидаги оффшор банкларда “ювилиб”¸ мулозимларнинг хориждаги банк ҳисобларига ўрнашаëтгани иддао қилинган эди.\nОзодлик манбаси таъкидига кўра¸ ҳозирда Бухоро нефтни қайта ишлаш заводи ва UzGazOilдаги бир неча мулозим камомадда айбланмоқда.\n“Ўзбекнефтгаз” миллий холдинг тизимидаги коррупция ва ўғирлик ҳолатлари янгилик эмас.\nЎтган ой “Ўзбекнефтгаз” таркибидаги UzGazOil устидан ўтказилган текширувларда 2 миллиард сўмлик камомад аниқланган эди.\n2013 йилда Фарғона Нефтни қайта ишлаш заводи 30 га яқин мулозими нефт маҳсулотларини кирим қилмасдан четга сотганликда айбланиб, ҳибсга олинган эди.


Ўзбекистон ва Қозоғистон ўзаро товар айланмасини 5 млрд долларга етказмоқчи\n20:54 / 16.09.2017\nЎзбекистон ва Қозоғистон 2020 йилгача ўзаро товар айланмасини 5 млрд долларгача етказмоқчи. Бу ҳақда Қозоғистон Президенти Нурсултон Назарбоев Ўзбекистон Президенти Шавкат Мирзиёев билан Тошкентдаги учрашув натижаларига кўра маълум қилди.\n“Ўзбекистоннинг баъзи импорт қилинувчи маҳсулотлар турларига акцизларни пасайтириш қарори савдо ҳамкорлигининг фаоллашуви томон ижобий қадам бўлди. Натижада жорий йилнинг илк 7 ойида икки томонлама савдо ҳажми 35 фоизга ошди. Бу жуда яхши натижа”, деб айтган Назарбоев.\n“2020 йилгача товар айланмасини 5 млрд долларгача ошириш вазифаси қўйилган. Шу муносабат билан ҳукуматларга ўзаро манфаатли ҳамкорликни кенгайтириш ва барча ишлатилмаган захираларни қўллаш бўйича қўшимча вазифалар берилган”, деб маълум қилган Назарбоев.\n“Ўрта муддатли истиқболда 2-3 та қўшма инвестициявий лойиҳани амалга оширишга келишиб олдик. Давлатларимизнинг газ соҳасида ҳамкорлиги самарали ривожланмоқда. Ҳукуматларга икки томон манфаатларини ҳисобга олган ҳолда янги газ лойиҳаларини ишлаб чиқиш топширилди”, деб қўшимча қилган Назарбоев.\n2016 йил натижаларига кўра икки давлат ўртасидаги ўзаро товар айланмаси 2 млрд долларни ташкил қилган. 2017 йил биринчи ярмида икки давлат ўртасида товар айланмаси ўтган йилнинг шу даврига нисбатан 11,4 фоизга, яъни 953 млн долларгача ошган.\nҚозоғистон Ўзбекистон товар айланмаси


Конун кучлими, хокимми? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №1 (40) 2003. Инсон хукуклари\nНурмухаммад Азизов - Конун кучлими, хокимми?\nБу вокеа Андижон вилояти, Бўз тумани, «Алишер Навоий» жамоа хўжалигининг (хозирги номи - ширкат хўжалиги) 3-бригадасида бўлди. Бу жамоа хўжалигида 3 фермер хўжалиги бор. «Хўжаликда хўжалик» иборасидан кулишни кейинга колдириб, масаланинг мохиятига ўтайлик.\nАйтилаётган хўжаликлар куйидалар:\n1. «Муйдинов Тожиддин» фермер хўжалиги 1993 йил ташкил топган, 9 гектар ери бор, сўнгги йили давлатга 10 тонна бугдой, 28 тонна сут топширган.\n2. «Давлат» фермер хўжалиги 1994 йил ташкил бўлган, 10 тонна бугдой, 10 тонна пахта, 5 тоннаю 600 литр сут топширган.\n3. «Сайёд» фермер хўжалиги 1994 йил ташкил топган, 10 гектар ери бор. Давлатга 10 тонна бугдой, 13 тонна пахта топширган. 2 гектар ердаги бедани ширкат хўжалиги беш марта ўриб олган.\nБу маълумотларни Бўз туман Статистика бошкармасидан олдик.\nБўз туман хокимлигининг 1995 йил май ойдаги 171«к» сонли карори билан бу 3 фермер хўжалиги фаолияти тўхтатилган. 1995 йил кузда фермерлар ўзлари етиштирган хосилни йигиб териб, шартномадаги режани ортиги билан бажариб, давлатга топширгандан кейин, шартнома асосида узок муддатга фермерларга берилган ер улардан олиб кўйилган. Вахолангки, Ўзбекистон Республикаси Конституциясининг 19 моддасига асосан фукароларнинг Конституция ва конунларда мустахкамлаб кўйилган хукук ва эркинликлари дахлсиздир. Суд карорисиз, хеч ким уларни махрум этишга ёки уларни чеклаб кўйишга хеч ким хакли эмас. Демак, Бўз туман хокими конунга хилоф равишда карор чикарган. Устига-устак карор нусхасини фермерларга бермаган.\nФермерлар 2000 йил октябрь ойидагина архивдан хокимликни 171«к» сонли карорини олиб, у билан танишиб чикишга эришдилар ва унинг асоссиз эканлигини фаркига боргач, хўжалик судига ариза билан мурожаат килдилар.\n2001йил 15 март куни ариза билан танишиб чиккан хўжалик суди кўрилаётган иш юзасидан фермерлар фойдасига карор чикарди. Бу карордан норози бўлган Бўз туман хокими вилоят хўжалик судига апелляция шикояти ёзди. Иккинчи марта бўлган суд хокимнинг шикоятини асоссиз деб топди ва аввалги суд карорини ўз кучида колидирди.\nБундан хам норози бўлган Бўз туман хокими, Ўзбекистон Республикаси Олий Хўжалик Судига кассацион шикоят аризаси ёзди. 2001 йил 20 ноябрь куни бўлиб ўтган Ўзбекистон Республикаси Олий хўжалик суди хам Бўз тумани хокимининг шикоятини асоссиз деб топди ва «Фермерларнинг аризаси каноатлантирилсин», деб карор килди.\nЎзбекистон Республикаси Олий Хўжалик Судининг Бўз туман хокимлигига юборган суд карори нусхасида шундай жумлалар бор: «Карор мухокама килинмасин, шикоятга ўрин йўк». 2001 йил 18 декабрда Бўз тумани хокими Олий Хўжалик Судининг кароридаги бу сўзларга усталик билан чап бериб, «Бу уч фермер хўжаликка ерни узок муддатга ижарага бериш масаласи «Алишер Навоий» ширкат хўжалиги умумий йигилиши хукмига хавола килинсин», деб карор чикарди.\nЭътибор берилса, шу жойда бир мантиксиз холат кузатилади. Ширкат хўжалиги фермерлар билан тузилган аввалги шартномани бекор килмасдан, фермерларга ерни бериш ёки бермасликка карор килиш хукукига эга эмас.\nШундай бўлса хам, «Алишер Навоий» ширкат хўжалигининг 2001 йил 27 декабрдаги умумий йигилиши «алохида тайёргарилик» билан ўтказилди. Кўштирнок ичидаги «алохида тайёргарлик» дейишимизнинг сабаби - ширкат хўжалиги аъзоларининг кўпчилиги йигилишдан аввал ерни фермерларга беришга тарафдор бўлишган. Лекин, йигилишда аввалдан тайёрланган тахбарлар шундай гаплар айтишдики, аъзолардан биронтасининг хам уларга эътироз билдиришга хадди сигмади.\nНатижада, рахбарлар умумий йигилиш карорини ўзлари хохлаган шаклда чикариб олишди. Яъни, «Алишер Навоий» номли ширкат хўжалиги ўзининг 2001 йил 27 декабрдаги умумий йигилишда кўпчилик овоз билан ерни фермерларга кайтариб бермасликка карор килди ва фермерлар билан аввал тузилган шартномани бекор килишни сўраб, вилоят Хўжалик судига ариза бериладиган бўлди.\nАна юкоридаги айтилган мантиксизликнинг давоми. «Алишер Навоий» ширкат хўжалиги умумий йигилишининг 2001 йил 27 декабрдаги карори, худди Бўз туман хокимлигининг 171«к» сонли карори каби, ширкат хўжалиги билан фермерлар ўртасида тузилган шартнома хали суд томонидан бекор килинмаган эканми, конунга хилофдир.\nКейинрок вилоят хўжалик суди ширкат хўжалиги аризасини, хужжатлар асоссиз бўлгани сабабли, рад килди.\nТуман хокими ва ширкат хўжалиги раиси умумий йигилиш кароридан норози бўлган фермерларга каттик даг-дага килиб, «хали сизларга биз билан судлашиш кандайлигини кўрсатиб кўйамиз», дейишди. Натижада, йил бўйи мехнат килиб, давлатга 30 тонна бугдой, 21 тонна пахта, 33 тоннадан ортик сут махсулотлари топшириб, эвазига бир сўм хам ололмаган бечора ва содда фермерлар, рахбарларнинг тахликали дўк-пўписаларидан кейин, худди бир катта жиноят килиб, жавобгарликка тортилишини кутаётган химоясиз одамлардек бўлиб колишди.\nЎтган 5-6 йил мобайнида бу уч фермер ўз хак-хукукларини талашиб бормаган давлат махкама идорлари колмади. Идорама-идора, судма-суд юрабериб, бор бутирни сарфлашиб бўлди. Уларга карата: ўйнашмагин арбоб билан арбоб урар хар боб билан, дегувчилар хам бўлди.\nАйникса, кейинги йиллардаги йўкчилик хамма каби уларнинг хам жонидан ўтиб кетди. Оилада етишмовчилик кўпайган сари муаммо хам кўпаяверади. Натижада ора кунда уйда жанжал. Хотиржамлиги бўлмаган уйда хаётнинг хам кизиги бўлмас экан. Хакикат учун шунча курашиб, окибатда маглубиятга учраган ва хар-хил даштномлардан аламзада бўлган фермерлардан бири шундай хат ёзиб колдирди: «Мен, Собиров Содикжон, бу васиятномани оила аъзоларимга колдиряпман. Туман хокими хамда ш/х раисини конунга хилоф ишларидан ва адолатсизликларидан норози бўлиб, ўз жонимга касд килдим. Улар конун олдида жавоб беришсин. 2002 йил 6 январь». Содиков Собиржон 1933 йилда тугилган эди.\nДавлат конунларини оёк ости килаётган рахбарларнинг хатти-харакатидан, судларнинг ижроси йўклигидан норози бўлиб, юртимиздаги адолатсизликка ва инсон хукукларининг камситилишига исён килиб, инсон ўз жонига касд килди, яъни ўзини осиб ўлдирди. Одатда, мархумларни сўнгги тилаклари биз тириклар томонидан бажарилиши лозим эди. Мархумни сўнгги тилаги: «Улар конун олдида жавоб беришсин» сўзлари эди.\nМинг афсуслар бўлсинки, юртимизнинг амалдаги конунлари жиноятчи рахбарларни елкасини силаб кўйишдан нарига ўтмаяпти. Мархумнинг ер ва хакларини бермасдан, оиласини ночор ахволда колдириб, ўзлари курорту санаторийларда дам олаётган рахбарларнинг мурдани кафанини ўгирлаб ва уни сотиб тирикчилик килаётган одамдан нима фарклари бор?...\nБу вокеаларлан кейин Бўз туман прокурори Бўз туман хокимлигининг 2001 йил 18 декабрдаги карорини хамда «Алишер Навоий» ширкат хўжалиги умумий йигилишининг 2001 йил 27 декабрдаги карорини бекор килишни сўраб, туманлараро Асака фукаролик судига даъво аризасини киритди. 2002 йил 5 ноябрда даъво каноатлантирилди.\nЭътиборли жихати шундаки, шу иш юзасидан ўтказилган суд мажлисларига, бир неча марта чакиртирилишларига карамасдан, на Бўз туман хокимлигидан на «Алишер Навоий» ширкат хўжалигидан биронта хам вакил катнашди. Суд амалдаги конунларга кўра, сиртдан хал килув карори чикарди.\nДавлат конунларини менсимасликка одат килган Буз туман хокими судни хал килув кароридан норози бўлиб, яна юкоридаги Асака судига шикоят аризасини ёзди. Бу шикоят аризасини кўриб чикиш учун 2002 йил 26 ноябрь ва 27 декабрь кунлари даъвогар ва жавобгарлар суд мажлисига чакиртирилди, даъвогарлар келди, Бўз туман хокимлигининг вакили яна келмади. Суд жавобгарнинг шикоят аризасини кўриб чикиб, уни каноатлантирмасликка ажрим чикарди. Яъни хоким яна ютказди.\nБу можаролар хакида Ўзбекистон телевидениесида кўрсатувлар бўлди, адолат карор топганлиги тантана билан эълон килинди. Бу вокеалар «Кишлок хакикати» хамда «Инсон ва конун» газеталари сахифасида тўрт марта ёритилди.\nАммо, баланд парвоз гапларнинг каммаси когозларда ётибди, амалда эса хеч нарса ўзгаргани йўк. Фермерлар хануз ерсиз ва ишсиз. Бор бутидан ажраган одамлар кўлларида даста-даста хужжатлар билан давлат махкамаларида сарсон бўлиб юришибди.\nЎзбекистон Республикаси Конституциясининг 22-моддасида Ўзбекистон Республикаси ўз худудида хам унинг ташкарисида хам ўз фукароларини хукукий химоя килиш ва уларга хомийлик килишни кафолатлайди. 43-моддасида эса «Давлат фукароларнинг Конституция ва конунларда мустахкамланган хукуклари ва эркинликларини таъминлайди» дейилган. Шу жойда хакли савол тугилади. Давлат конунлари билан мустахкамланган фукароларнинг хак-хукуклари нега рахбарлар томонидан бузиляпти? Нега жиноятчи рахбарлар конун олдида жавоб беришмайди? Ўзбекистон конунларини хаётга тадбик этилишини назорат киладиган давлат органлари нега жим?\nБўз тумани хокими Ўринбоев Жўрабой ва «Алишер Навоий” ширкт хўжалигининг раиси Солиев Иномжонлар качон конун олдида жавоб берадилар?\nЎзбекистонда бу ахвол качонгача давом этади?


порахўрлик - xabar.uz\nНашр қайд этишича, кўрсатилган шахс Нургази Анарқулов — исм-фамилиялари қисқартмаси тўлиқ мос келади.\nУшбу шахс бундай ишларнинг ҳадиси олганлардан шекилли, ўзига нисбатан жиноят иши қўзғатилиб, тергов ҳаракатлари давом этаётган бир вақтда ҳам жиноий қилмишларини давом эттирган.\nФирибгарликни касбга айлантириб олган экан...\nХатирчи тумани «Янги қурилиш» маҳалласида истиқомат қилиб, тумандаги мактабларнинг бирида ўқитувчи сифатида фаолият юритувчи 1963 й.т А.К. Хатирчи тумани ИИБга ариза орқали тумандаги мактабларнинг бирида директор лавозимида ишловчи О.У. хизмат мавқеидан фойдаланиб, А.К.нинг турмуш ўртоғи А.Ф.ни


Президент администрацияси ҳузуридаги Ахборот ва оммавий коммуникациялар агентлиги (АОКА) томонидан тайёрланган, веб-сайт, веб-сайт ва (ёки) мессенжер саҳифаси эгаси, шу жумладан блогерга хабарнома олган пайтдан бошлаб 24 соатдан кечиктирмасдан қонунчиликка зид ахборотни ўчириши ва агентликни бундан хабардор қилиши назарда тутилган ҳужжат лойиҳаси жамоатчилик муҳокамасида бўлиб турибди.\nKun.uz сайти ушбу масала юзасидан Ахборот ва оммавий коммуникациялар агентлиги директорининг биринчи ўринбосари Дилшод Саиджонов билан суҳбат ўтказди.\n– Дилшод ака, Низом лойиҳаси ишлаб чиқилди ва таклифлар билдирилмоқда. Ушбу Низомга қандай эҳтиёж ёки зарурат бор эди?\n– Таъкидлаш лозимки, бу ҳали лойиҳа ва унинг устида иш олиб бориш учун порталга қўйилган. Агентлик мамлакатдаги ахборот майдонини мониторинг қилади. Зиммамиздаги вазифаларимиздан бири – ахборот хавфсизлигида қатнашишдир. Бу кўтарилган норма 2014 йилдан бери амалда келмоқда, аслида. «Ахборотлаштириш тўғрисида»ги Қонун қабул қилинган бўлиб, унинг 12-1-моддасида, блогерларга таъриф берилган ва унда қонунга хилоф ахборотлар масаласи белгилаб ўтилган. Моддада шунингдек, ҳар қандай жавобгарлик келтириб чиқарувчи ҳолатлар ҳам назарда тутилган. 2014 йилдан бери бу қоида амалда, бироқ ҳеч ким бунга эътибор қаратмаган.\nБлогерлар, ижтимоий тармоқлар, ОАВ кучайгани сари халқ эркин фикрини ифода этиши нормал ҳолат. Лекин ҳеч ким бу қоидадан келиб чиқиб иш тутмаган. Уларнинг ичида кўплаб қонунга зид ахборотларни учратишимиз мумкин. Бу норма қоидаларидан келиб чиқиб, агентлик буни ҳаммага эслатди ва бу бироз эътирозларга сабаб бўлди. Блогер ва журналистларга бу бўйича тушунтириб ўтилди. Веб-саҳифа, мессенжер эгалари ва блогерлар ўзларининг хабар ва постларининг остига қолдирилган изоҳларни ҳам кузатишлари керак. Веб-саҳифа икки қисмга бўлинади: пост ва унинг остидаги изоҳлар қисми. Айтайлик, пост қонун доирасида, лекин унинг остида қонунга хилоф изоҳ бўлса, ҳар қандай ривожланган давлатларда тақиқланадиган ахборотдир. Биз бу нормани ишлаб чиқаётганда ўрганиб чиқдикки, юқоридаги моддада келтирилган ахборот деярли барча давлатларда ноқонуний ҳисобланади. Биз унинг механизмини тушунтирмоқчи бўлдик.\nАхборот ва оммавий коммуникациялар агентлиги директорининг биринчи ўринбосари Дилшод Саиджонов\n– Демак, бу тартиб бошқа ривожланган давлатларда ҳам мавжуд?\n– Бу лойиҳани тайёрлаш жараёнида Буюк Британия, Франция, Германия ва АҚШ каби давлатлар тажрибаси ўрганилди. Юқоридаги модда таснифлаган ҳолатларнинг ҳаммаси тақиқланган. Фақат бизда қонуности норматив-ҳужжатида бу механизм ёзилмаган эди. Шу сабабли, бу мавзу жуда ҳам эътирозли бўлди. Агентлик раҳбарияти тушунтириш берганидан сўнг, шундай механизм тайёрлашга қарор қилдик. Бу нормани қай тарзда ишлатишни икки томон ҳам билар эди. Агентлик огоҳлантиришни ўз зиммасига оляпти. Мисол учун, блогернинг вақти бўлмаслиги мумкин, ОАВда ҳар бир чиққан хабарни ижтимоий тармоқларда кузатиб бориш учун масъул шахс бўлмаслиги мумкин. Уларнинг вақти бўлмай қолиши мумкин. Йиғилишда келишилдики, агентлик механизм ишлаб чиқади. Унга кўра, агентлик мониторинг қилади. Мабодо қонунга зид ахборот топилса, веб-саҳифа, мессенжер эгаси огоҳлантирилади. «Сизнинг фалон постингиз остида қонунга зид изоҳ ёзилган», деган маънода. Умид қиламизки, постларнинг ўзида қонунга зид ахборот ёзилмайди.\n– Бу кўпчилик томонидан бошқача қабул қилиняпти. Масалан, ҳозирги кунда кўплаб ташкилотлар фаолиятига нисбатан танқидлар қилинмоқда. Шундай танқидий материалларга нисбатан хабарнома келмасмикин деган кўрқув бор.\n– Шуни эътиборга олиш керакки, бу норма оммавий ахборот воситалари тўғрисидаги, журналистларнинг профессионал фаолиятини ҳимоя қилиш тўғрисидаги қонунга ҳеч тескари эмас. Яъни, уларнинг талаблари ҳам ҳисобга олинган. Танқидий материал одатда журналист ёки блогер томонидан маълум изланиш асосида яратилган материалдир. Юқоридаги моддада бу танқидий материал ҳақида гап кетмаяпти. Масалан, терроризм, экстремизм, миллатини камситиш, бировни таҳқирлаш каби ахборотлар тушунарли. Буларнинг танқидга алоқаси йўқ. Танқид одатда конструктив бўлади. Масалан, кимдир бирор вазирлик фаолиятидан қониқмаса, ўз эътирозини ёзади. Мисол учун, йўллар ёмонлиги, мурожаатларга ўз вақтида жавоб берилмаслиги ва ҳоказо. Булар қонун доирасидаги гаплардир. Буларнинг янги механизмга алоқаси йўқ.\n– Бундай тартиб жорий қилинса, ўзига яраша кадрларга бўлган талаб ҳам ошса керак. Катта ахборот майдонини бу ҳолатда назорат қилиш жуда қийин. Кадрлар захираси қанақа? Эртага норози бўлиб, судга берилиши бор. Судга бориш керак. Мониторинг қилиш керак...\n– Агентлик доирасида марказ бор. Марказнинг вазифаси мониторингни амалга ошириш. У жойда кадрлар етарли. Бу улар учун оғир ва масъулиятли иш. Чунки ахборот хавфсизлиги билан боғлиқ. Шу сабабли марказда кадрлар етарли. Тўғри, уларда энди иш ҳажми ошади. Лекин ишлар электрон тарзда қилинади. Хабарнома электрон жўнатилади, жавоб ҳам электрон тарзда олинади. Агар блогер ёки веб-саҳифа эгаси ўчирилиши сўралган изоҳни ўчирмаса, «агентлик уни судга бериш мумкин» дейилган. Бериши аниқ дейилмаган. Биз максимал тарзда юмшатиб ёзганмиз. Кадрлар масаласида муаммо кўрмаяпман. Бу бизнинг вазифадир.\nБизда интернетда мулоқот қилиш маданияти ёмон ривожланган. Одамлар муаммони муҳокама қилар экан, бир-бирини сўкишга ўтиб кетади. Бу ҳолат қонунга зиддир. Жиноят кодекси ва маъмурий жавобгарлик тўғрисидаги кодексда ҳам таҳқирлашга жавобгарлик мавжуд. Механизмдан мақсад одамлар орасидаги маданиятни оширишдир. Этика қоидалари, умуминсоний қоидалар асосида мулоқот маданиятини яратишдир, аслида. Ишонамизки, вақт ўтиши билан шундай натижага олиб келади.


Туркияда тўнтаришга уринишдан сўнг судьялар ҳибсга олинмоқда\n19 январ 2018, Тошкент вақти: 06:54\n16 июль куни Туркия Олий маъмурий суди – Давлат кенгашининг 10 аъзоси ҳибсга олинди. Бу ҳақда хабар қилган маҳаллий Hürriyet газетасига кўра, Олий апелляция судининг 140 аъзосини ҳибсга олишга ҳам фармойиш берилган.\nСудьялар ва прокурорлар олий кенгаши (Hakimler ve savciler yuksek kurulu) ўзининг 5 аъзосини ишдан бўшатди. Айтилишича, улар ҳам ҳибсга олиниши мумкин. Кенгаш, шунингдек, мамлакат бўйлаб 2745 судьянинг ваколатларини вақтинча тўхтатиб қўйди.\nҲибсга олинганлар ва ишдан четлатилганларнинг барчаси АҚШда яшайдиган жамоат арбоби Фатҳуллоҳ Гулан етакчилигидаги ҳаракатга алоқадорликда гумон қилинади, дейилади газета хабарида. Гуланни Эрдўғон 16 июлга ўтар кечаси амалга оширилган ҳарбий тўнатиришга уринишни уюштирганликда айблади.\n"Ҳужжатим жойида бўлишига қарамай, полиция очиқчасига пора таъма қилди"\n"Мудофа вазирининг бу аҳволдан хабари йўқми?"\nМулозимларнинг ўзбекча гапириши учун яна бир қонун керакми?\n30 йиллик ҳайдовчи: Россияга қатнаётган автобусларда хавфсизликка риоя қилишмайди\nНью Йорк ҳужумчиси Соипов ўлим жазоси қўлланмаса, айбига иқрор бўлишга рози\nFreedom House: Ўзбекистон ўзгара бошлади, лекин эркин эмас


Ариқдаги олтовлон: Воқеа Оққўрғон туманида бўлган, воқеа жойида Ўзбекистон бош вазири ўринбосари Зоир Мирзаев бўлгани айтилмоқда – mulkdor.com\nАриқдаги олтовлон: Воқеа Оққўрғон туманида бўлган, воқеа жойида Ўзбекистон бош вазири ўринбосари Зоир Мирзаев бўлгани айтилмоқда\nOctober 28 2018, 05:10 ЖамиятИнсон ҳуқуқлариИқтисодСиёсатЎзбекистонХабарлар\n27 октябрь куни ижтимоий тармоқларни портлатган ариқдаги олтовлон сурати, «Кун.уз»нинг хабар беришича Тошкент вилояти Оққўрғон тумани, «Абдуносир Ғулом» фермер хўжалиги майдонида олинган. Ариқ ичида турганлар — Оққўрғон тумани ҳокимининг қишлоқ хўжалик ишлари бўйича ўринбосари Шерзод Муродов, туман сув хўжалиги бошлиғи Тоҳир Мирзакаримов, туман қишлоқ хўжалиги бўлими бошлиғи Шароф Аҳмедов, «Озод» маҳалла фуқаролар йиғини оқсоқоли Зокир Мусабеков, «Мавлонбой ота» фермер хўжалигини раҳбари Аброр Мавлонов, «Абдуносир Ғулом « фермер хўжалиги раҳбари (исми Носир).\nМаълумотларга кўра, воқеа жойида бош вазир ўринбосари Зоир Мирзаев ҳам бўлган; «Кун.уз»га келиб тушган маълумотларда ҳам, бир қатор хорижий ОАВларда эълон қилинган хабарларда ҳам бош вазир ўринбосари бу олти кишини ғаллага ўз вақтида сув қуйилмагани учун шу кўринишда жазолагани таъкидланади. Бироқ Оққўрғон тумани ҳокими Фарҳод Омоновнинг айтишича, бу воқеа юз берган вақтда «республикадан ҳеч ким бўлмаган» (яъни, ҳоким айтмоқчики, бу ишга Зоир Мирзаевнинг алоқаси йўқ).\n«Ғалла экиш бўйича тумани ҳокими ўринбосари (Шерзод Муродов) борганда, қилинган ишларнинг барчасини таҳлил қилмоқчи бўлган. Икки фермер хўжаликлари раҳбарлари, ўзининг ходимлари, сув хўжалиги бошлиғи билан биргаликда бўлган. Ғалла экилгандан кейин сув қуйилиши керак. Лекин сув қуйилмаган, ёнидаги ариқда эса сув оқиб ётибди. «Мана, сув бор-ку! Нега қуймайсан?», деган пайти сувга ўзи тушиб кетган. «Мана — сув! Бу ёққа кел, сен ҳам сувни кўргин», деб қолганларни ҳам сувга (нима қилган)…», — дейди ҳокимбува.\nОмоновнинг айтишича, унинг ўринбосари Муродов шу йўл билан «ғаллага бўлган талабини кўрсатмоқчи бўлган». «Ғаллани 1 ноябргача экиб бўлишимиз керак. Бу пайтда суғориб, чиқариб юбориш керак. Шунга талаб сал кучайтирилган. (Шерзод Муродов) нотўғри қилган. Шунинг учун биз буни муҳокама қилдик. Ўзидан тушунтириш хати олдик. Бундан ташқари, энг кам иш ҳақининг 5 баравари миқдорида жаримага тортилди. Бу воқеа ўтган куни, тушдан сўнг бўлганди», — дейди туман ҳокими Фарҳод Омонов.\nШерзод Муродов ҳам ҳоким айтган гапларни деярли такрорлаяпти, фақат бир жойи жуда ёпишмай қоляпти — бу киши беш жабрдийда билан ариқ ичида турган маҳал Зоир Мирзаев 20—30 метр нарида бўлгану, лекин ариқдаги олтовлонни кўрмаган.\n«Мана сув бор-ку, деб, жаҳл устида сувга тушдим… Фермерга сувни кўрсатмоқчи эдим. Мен уларни сувга туширмадим. Уларнинг ўзи тушди. «Ариқда сув йўқ», дейилганди. «Мана, бор», деб тушгандим, улар ҳам эргашиб тушди. Сувда кўп турмадик, бир дақиқа атрофида бўлдик», — дейди Шерзод Муродов. Сувга «ўзи англаган ҳолда тушган» ҳоким ўринбосари нега уларнинг қўли боғлиқ турганига изоҳ бермади. Унинг айтишича, «туриш — шунақа». Рўпарада эса раҳбарлар бўлган: «Улар бизга терс қараб турганди, 20—30 метр узоқроқда эди. Улар орасида бош вазир ўринбосари, вилоят прокурори ўринбосари, вилоят ҳокими ўринбосари бўлган. Улар буни кўрмади».\nТуман ҳокими унинг ўринбосари одамларни ариққа туширгани учун жаримага тортилганини айтган бўлса, ўринбосарнинг ўзи «йўқ, бошқа нарса учун жарима солишди», деди. «Далага сув қуйилмаганди, қишлоқ хўжалиги комплекси раҳбари сифатида назорат қилмагандим. Шунинг учун маъмурий жазо тайинланди», — дейди у. Ариқда турганлар ва тарқалиб кетган сурат муаллифи орасидаги масофа узоқ эмас, шунга қарамай, Муродов у ерда ким турганини эслолмади, билмайди (суратни тарқатган одамнинг устида милицияга шикоят қилдик, демаганига ҳам шукр).\nМанба: Daryo — LIVE\nЎзбекистон муҳаммад солиҳнинг ҳам уйи эди, ...\nҲаммага аёнки, ижтимоий тармоқларда қачонлардан буён турли масалалар бўйича ватанни тарк этган юртдошлар масаласида уларни ортга қайтариш ёки қайтармаслик юзасидан ...\nЖамиятFebruary 17 2018, 03:02\nЭнди артистлар тўйдан топган даромадидан солиқ ...\n2020 йил 1 январдан қўшиқчилар, ҳа, ўша бирровга бориб, кўкида оладиганлар даромадидан солиқ тўлайди. Холис фикр каналининг манбасига кўра, ҳукумат даражасида бўлиб ўтган ...\nБизнесSeptember 7 2019, 01:09


Tumanning investitsiya salohiyati – Гулистон тумани\nХорижий инвеститсиялар ва сармоялар иштирокидаги корхоналар\nКорхоналар ва ташкилотлар ягона давлат регистри маълумотларига кўра, Сирдарё вилоятида 2021-йилнинг 1-октабр ҳолатига рўйхатга олинган чет эл инвеститсияси киритилган корхоналар сони 197 тани, жумладан Гулистон туманида 5 тани ташкил этиб, шундан 5 таси фаолият кўрсатмоқда.\n2021-йилнинг 1-октабр ҳолатига Гулистон туманида жами 46 та оилавий корхона рўйхатдан ўтган бўлиб, ўтган йилга нисбатан 8 тага кўпайганлиги кузатилган, фаолият кўрсатаётганлари эса 44 тани ташкил этади.\nГулистон туманида рўйхатдан ўтган оилавий корхоналарнинг Сирдарё вилоятида тутган улуши 11,7 фоизга тенг.\n2021-йилнинг январ–сентабр ойларида асосий капиталга киритилган инвеститсияларнинг умумий ҳажми 328,5 млрд. сўмни ёки 2020-йилнинг мос даврига нисбатан ўсиш суръати 153,8 фоизни ташкил қилди.\nЎзлаштирилган инвеститсияларнинг молиялаштириш манбалари асосан корхона о`з маблаг`лари (жами инвеститсиялар ҳажмига нисбатан 77,9 %) ва чет эл инвеститсия ва кредитлари (12,4 %) ҳисобига тўғри келди.\n2021-йилнинг январ–сентабр ойларида асосий капиталга ўзлаштирилган хорижий инвеститсия ва кредитлар ҳажми 40,7 млрд. сўмни ташкил қилди .\nГулистон туманида жорий йил январ-ноябр ойларида ўзлаштирилган лойиҳалар натижасида 501 та янги иш ўринлари яратилган.\n📊Гулистон туманининг “2021-2022 йилларда ижтимоий-иқтисодий ривожлантириш дастури” доирасида туманимизда умумий қиймати 192,9 млрд.сўмлик (шундан, ўз маблағи 50,6 млрд. сўм, банк кредити 56,2 млрд. сўм, хорижий инвестиция 6,9 млн АҚШ долл) 55 та лойиҳалар шакллантирилган. Мазкур лойиҳалар ишга тушиши натижасида 743 та янги иш ўринлари яратилиши белгиланган.\n📌Жорий йилнинг январ-ноябр ойларида 44 та лойиҳалар амалга оширилган бўлиб, жами 184,9 млрд. сўмлик инвестициялар ўзлаштирилган, натижада 501 та янги иш ўринлари яратилган.\n2021 йил якунига қадар 11 та лойиҳалар ишга туширилиши натижасида 242 та янги иш ўринлари яратилиши белгиланган.


31 май 2020, Тошкент вақти: 05:51\nЎзбекистонда оилада зўравонликка учраган аёлларнинг шикояти кўп ҳолларда маҳалладан нарига ўтмайди.\nСурхондарёда оиласидаги зўравонликларга қарамай маҳалла оқсоқоллари ва Хотин-қизлар қўмитаси босими остида эри билан мунтазам яраштириб келинган аёл калтакланиш оқибатида олган оғир жароҳатлардан касалхонада вафот этди.\nҚариндошларининг Озодликка айтишича, эри маст ҳолатида аëлни темир билан танаси ва бошига ваҳшийларча урган.\nСурхондарё вилояти прокуратураси Ўзбекистон Жиноят Кодексининг 104-моддаси Қасддан баданга оғир шикаст етказиш бўйича жиноят иши қўзғатилгани ва тергов бораëтганини билдирди.\nХотинини уриб ўлдирганликда гумонланаётган эр ҳибсга олинган. Оиланинг 5 ва 9 яшар фарзандлари марҳуманинг оиласи қарамоғида қолмоқда. Марҳума яқинлари аëлни уриб ўлдирган эркакка қўйилган айбдан норози эканини айтмоқда.\nШу йилнинг 9 июнь куни Сурхондарё вилоятининг Олтинсой тумани Ботош маҳалласида икки фарзанднинг онаси бўлган 32 яшар Мақсуда Алимардонова бош суягининг бир неча жойидан синиши ва танасидаги бошқа бир қанча гематомалар билан туман касалхонасининг шошилинч тиббий бўлимига ётқизилди.\nБир кун ўтиб аёл олган жароҳатидан ҳаётдан кўз юмди.\nБу ҳақда аёлнинг қариндошлари 11 июль куни Озодликка маълум қилди.\nУлар аёлнинг аъзойи-бадани моматалоқ бўлиб касалхонада ётган суратини ҳам таҳририятга тақдим этишди.\nЭри калтаклаган аёл касалхонада ўлди.\nМарҳуманинг онаси Зиёда Мелиқулованинг иддао қилишича, куёви Р.Ж ( айбсизлик презумпцияси туфайли исм ошкор қилинмаётир-таҳр.) маст ҳолатда қизи Мақсудани ўласи қилиб калтаклаб, арматура билан бош суягини синдириб ташлаган.\n- Касалхонага ётқизилганида кўргани борсак таниб бўлмайдиган ҳолатда ётибди. 10 июнга ўтиб ҳушига келмасидан қизим жон берди. Мана бир ойдан ошди, милиция ёки прокуратурадан бошқа ҳеч ким сўраб ҳам келгани ҳам йўқ, - дейди Мелиқулова.\nСурхондарё вилояти прокуратурасининг Озодлик боғланган мулозими воқеа юзасидан Жиноят Кодексининг 104-моддаси билан жиноят иши қўзғатилиб, тергов қилинааётган, хотинини калтаклаганликда гумонланаётган 37 ёшли Р.Ж қамоққа олинганини билдирди.\nЗиёда Мелиқулова қизининг эри томонидан муттасил калтаклаб¸ хўрлаб келинганини айтади.\n– Ўн йиллик турмуши давомида эри билан 38 марта жанжал бўлди. Ҳар сафар эридан калтак еб келганида яраштириш комиссияси, сектор, аёллар қўмитаси ва маҳалла ўртага тушиб яраштиришди. Охири мана бундай бўлди, - дейди Мелиқулова.\nОзодликка гапирган марҳуманинг қўшнилари ҳам аёлнинг 37 ёшли эри ичкиликка муккасидан кетгани, ҳар гал ичиб келса оилада жанжал чиқариб хотинини калтаклаб, муттасил руҳий ва жисмоний азоб бериб келганини айтди.\n- Ўлимидан уч кун олдин ҳам маст бўлиб келиб урган, бўғиб, қўлини синдирган, - дейди яқин қўшниларидан бири.\nМаҳалла раиси Шуҳрат Хуррамов эса 2017 йил ноябрь ойида эр-хотин жанжаллашганда ўзи ва бошқа мулозимлар орага тушиб уларни яраштиргани ва ўшандан буён аёл эри калтаклаши ҳақида шикоят қилмаганини айтди.\n- Охирги марта уришиб келганида икки фарзандининг биттаси отасининг ёнига келган. Шундай бўлганидан¸ кейин келинимиз фарзандини ўйладими, булар қўшилишди. Хотин -қизлар қўмитаси ҳам аралашиб буларни яраштириб қўйди. Ўшандан буён аёл эридан шикоят қилмаган эди. Буларнинг мен қўшниси ҳам бўламан-да, телефон номеримни ҳам бериб қўйганман уларга, хабар бериб турасиз деб, лекин шикоят қилмаган. Кўз-кўзга тушганида ҳам “раис бува эримнинг муносабати яна ўзгарди”, деб айтмаган. Агар хабар берса¸ бунақа бўлмас эди, - дейди Хуррамов.\nОлтинкўл тумани касалхонасида ҳамшира бўлиб ишлаган Мақсуда Алимардонованинг ўн йиллик турмушидан 9 ва 5 ёшли икки фарзанди қолди.\nЗиёда Мелиқулова қизидан қолган набираларини қарамоғига олган.\nБолаларнинг отасига қўйилаётган айблов исботини топса у 3 йилдан 5 йилгача бўлган муддатга қамалиши мумкин.\nМақсуда Алимардонованинг акаси Зафар Алимардонов ўз синглисининг ўлимига сабабчи бўлган куёвига Жиноят кодексининг 104-моддаси қўйилаётганидан норози эканини айтади.\n- 104 модда - Қасддан баданга оғир шикаст етказиш. Бу ерда ваҳший қотиллик бўлаяпти, қасддан қилинган қотиллик ва бу иш Жиноят кодексининг 97-моддаси бўйича тергов қилиниши керак, - дейди Зафар Алимардонов.\nЎзбекистонда оилада зўравонликка учраган аёллар шикояти кўп ҳолларда маҳалла қўмитасидан нарига ўтмайди.\nХалқаро ташкилотлар Ўзбекистонда аёлларни оиладаги зўравонликдан ҳимояловчи қонуний механизмлар йўқлигини танқид қилиб келади.\nЖаҳон банкининг "Аёллар, бизнес ва қонунлар - 2016" деб номланган ҳисоботида Ўзбекистон оиладаги зўравонликни тақиқловчи қонунлар йўқ бўлган 46 давлатнинг бири экани айтилади.


Гинеколог маслаҳати: Жинсий аъзолар гигиенасида аёллар учун муҳим қоидалар | DNK.UZ\n1 Туғурукдан кейин қоринни йўқотишни истасангиз…\n2 Махсус кўрсатмалар\n3 Жинсий аъзолар гигиенасида кунига неча марта ювинган маъқул?\nO‘QING: Ҳомиладор бўлиш учун энг маъқул кунлар\nНозик соҳалар учун сочиқлар ҳам тоза, юмшоқ ва энг асосийси, шахсий бўлмоғи зарур. Аёлнинг ой кунларида ванна қабул қилиш, сув ҳавзаларид чўмильиш тавсия этилмайди. Бу кунларда жинсий яқинликдан ҳам йироқ бўлиш лозим. Ҳайз кунларида ишлатилувчи тагликларни ҳам суткасига 4 -5 марта алмаштириб туриш мақсадга мувофикдир.\nФойдали мақола: Аёллар учун: Овуляция кунлари\nЭксперт: Феруза Қурбанова, гинеколог.\nГинекология » Гинеколог маслаҳати: Жинсий аъзолар гигиенасида аёллар учун муҳим қоидалар\nҲомиладорликда УТТ (УЗИ), скрининг, доплер текширувлари\nЖинсий фаолликни ошириш учун тавсиялар\nЖинсий алоқадан эрта бўшалишга сабаб нима?\nЭмизикли аёл ҳомиладор бўлса…\nҲомиладорликда вазннинг камайиши ва ортиши\nТухумдон кистаси — бепуштлик сабабчиси\nДекарис таблеткаси хакида малумот бера оласизми\nБачадон найини олиб ташлаш хавфли эмасми?\nКўкрак сути жуда суюқ бўлса …\nҲомиладорликнинг 18 ҳафтаси\nСут бези фиброаденомаси — сабаблари, белгилари, ташхислаш ва даволаш усуллари\nҲомила нега тушади?\nБачадон эрозиясининг давоси\n“Тепки” касаллигининг асорати бепуштликми?\nҲомиладорликнинг 1 ҳафтаси\nСоғлом жинсий алоқанинг қандай фойдали томонлари бор?\nКонтрацептив таблеткаларнинг қандай фойдали жиҳатлари бор?\nЭркакларда жинсий совуққонлик: сабаб ва ечим\nСпираль асорат бермаслиги учун нима қилиш керак?\nҲомиланинг бачадонда нотўғри жойлашуви


Собиқ давлат раҳбари коррупция учун суд...\n30.11.2020 20:06 0 2214\nПарижнинг ахлоқ тузатиш суди Франция собиқ президенти Николя Саркози устидан суд жараёнини давом эттиришга қарор қилди, дея хабар берди «Agence France Presse».\nМаълумотларга кўра, ушбу суд жараёни Франциядаги сиёсат олами учун мисли кўрилмаган ҳодиса ҳисобланади. Негаки мамлакат замонавий тарихида илк бор коррупцияда гумон қилинаётган собиқ давлат раҳбари суд қилинади.\nСаркози иши бўйича биринчи йиғилиш 23 ноябрь куни бўлиб ўтди. Суд мажлиси ўша куниёқ тўхтатилди.\nОктябрь ойида сиёсатчи 2007 йилги президентлик кампанияси Ливия томонидан молиялаштирганлиги бўйича жиноятга алоқадорликда айбланди. Ушбу иш юзасидан тергов 2012 йилда Францияда «Mediapart» нашри Саркозининг президентлик кампанияси эҳтиёжлари учун Ливия ҳукумати 50 миллион евро ўтказганлиги ҳақидаги ҳужжатларни чоп этгандан сўнг бошланди.\nАйбланувчи ўзининг айбсизлигини исботлашга ваъда бермоқда. Акс ҳолда Саркози 5 йилдан 10 йилгача қамалиши ва катта жаримага тортилиши мумкин.\nФранция коррупция суд Николя Саркози


Ангела Меркель энди канцлер эмас. Германия президенти унга ваколат муддати якунланганини айтди\n10:42 / 27.10.2021\nГермания президенти Франк-Вальтер Штайнмайер 26 октябрь куни кечқурун канцлер Ангела Меркелга унинг канцлерлик ваколати муддати якунлангани тўғрисида расмий хабарнома топширди. Энди, сентябрь ойида бўлиб ўтган сайловлар натижалари бўйича янги ҳукумат шакллантирилгунга қадар Меркель мамлакатни вазифа бажарувчиси мақомида бошқариб туради. Меркель Германияни 15 йилу 338 кун бошқарди; агар унинг ўринбосари ким бўлиши 19 декабргача ҳам тасдиқланмаса, у мамлакатнинг янги тарихида энг узоқ муддат давомида ҳукуматни бошқарган Ҳельмут Колнинг рекордини янгилайди. Мамлакатнинг янги канцлери Социал-демократлар партияси етакчиси Олаф Шольц бўлиши кутилмоқда, у сўнгги уч йил давомида ҳукуматда вице-канцлер лавозимида ишлаган. Меркель яна кўп йиллар давомида Германия канцлери бўлиб қолиши ҳам мумкин эди, аммо у 2020 йилда навбатдаги сайловлардан кейин истеъфога чиқишини маълум қилганди.\nГерманияда ўтган парламент сайловларидан роппа-роса бир ой ўтгач, 26 октябрда бундестагнинг янги таркиби илк йиғилишини ўтказди. Шу куни мамлакат канцлери Ангела Меркелнинг ваколатлари муддати расман якунланди. Бироқ у янги канцлер сайлангунча ушбу лавозимда қолади. Буни Германия президенти Франк-Вальтер Штайнмайер илтимос қилган.\nШтайнмайер Меркелга ваколатлари тугагани ҳақидаги ҳужжатни топширди ҳамда унга ва у бошчилигидаги ҳукуматга миннатдорлик билдирди. Германия президенти Меркелнинг канцлерлик даврини “Германия тарихидаги буюк кунлар” деб атади.\n“Сиз, ҳурматли канцлер хоним, қадрдон Ангела Меркель учун ҳукуматдаги 16 йиллик раҳбарлик тугамоқда. Сизга бу 16 йил, инқирозлар ва силсилаларга тўла даврда мамлакатимизни ўз ортингиздан эргаштира олганингиз учун миннатдорлик билдирамиз. Бу жиддий, ҳам молиявий, ҳам иқтисодий инқирозлар, евро инқирози, коронавирус инқирози йиллари бўлди. Сиз, авваламбор, фуқаролар ишончини қозона олдингиз”, деб айтган Штайнмайер.\nМеркель Германия канцлери лавозимини 2005 йилдан бери эгаллаб келаётганди.\nГермания конституциясида федерал президент янги канцлер тайинланмагунча амалдаги канцлер ва унинг ҳукуматидан ўз ишини давом эттиришини сўраши мумкинлиги кўзда тутилган. Бундай ҳолатда канцлер ҳам, вазирлар ҳам президентнинг илтимосига рад жавоби бера олмайди.\nЯнги чақириқдаги бундестаг ўзига раисни танлади. Ушбу лавозимни демократ Бербель Басс эгаллади. Унинг номзодига 576 депутат овоз берган, 90 нафари қарши чиққан, 58 депутат эса бетарафлик билдирган.\n53 ёшли Басс мамлакат тарихида парламент раиси лавозимини эгаллаган учинчи аёлга айланди. У 2009 йилдан бери бундестаг депутати ҳисобланади.\n26 сентябрда Германияда ўтган сайловларда 25,7 фоиз овоз билан Германия социал-демократик партияси ғалаба қозонганди. 2-ўринни Меркелнинг Христиан-демократик ва Христиан-социалистик иттифоқлар блоки эгаллаган.\nГерманияда одатда парламент сайловларида ғалаба қозонган партия номзоди канцлер лавозимини эгаллайди. Айни вақтда ушбу лавозимга Германия социал-демократик партиясидан Олаф Шольц ҳамда Христиан-демократик ва Христиан-социалистик иттифоқлар блокидан Армин Лашет асосий даъвогар ҳисобланади.\nҲозирда Германия социал-демократик, Эркин демократик ва “Яшиллар” партиялари ҳукмрон коалицияни тузиш бўйича музокаралар олиб бормоқда. Эҳтимолларга кўра, янги канцлер декабрда тайинланади. Ўшанда амалдаги ҳукумат буткул ўз ваколатларини топширади. Агар янги ҳукуматни шакллантириш 17 декабрдан чўзилиб кетса, унда Меркель Германия ҳукуматига раҳбарлик қилиш давомийлиги бўйича собиқ канцлер Гельмут Кол рекордини янгилайди.\nНемис адмирали Путин ишончга муносиб эканини айтди ва истеъфога чиқди


БМТ: июлда Донбассда ҳалок бўлган тинч аҳоли сони энг кўп бўлди\nЖорий июлда Донбассдаги ихтилоф туфайли ҳалок бўлган ва яраланган тинч аҳоли сони 2015 йил сентябридан бери рекорд даражада бўлди. Бу ҳақда Гуманитар масалаларни мувофиқлаштириш бошқармаси ҳисоботида айтилмоқда.\n"Тинч аҳоли орасида қурбонлар сони энг кўп бўлди. Инсон ҳуқуқлари бўйича олий комиссар бошқармаси июлда ихтилофнинг жабрдийдаси 73 нафар тинч аҳоли вакили бўлганини қайд қилди", дейилмоқда ҳисоботда.\nУлардан 8 нафари ҳалок бўлган, 65 нафари яраланган. Июнда 69 киши ихтилоф жабрдийдасига айланган, улардан 12 нафари ҳалок бўлган. Шунингдек, 2015 йил сентябридан 2016 йил майигача ойига ўртача жабрдийдалар сони 34 киши бўлгани таъкидлаб ўтилди.\nАввалроқ БМТда Донбассдаги ихтилоф бошидан бери 10 мингга яқин одам ҳалок бўлгани маълум қилинганди.


Қозоғистон Ҳаво кучлари қўмондони ўринбосари ҳибсга олинди\nҚозоғистон Ҳарбий-ҳаво кучлари қўмондони ўринбосари генерал Асқар Булдешев ҳибсга олинди.\nТилга олинган қўшин қўмондони генерал Александр Сорокин журналистларга Булдешев шу ҳафтада қўлга олинганини пайшанба куни маълум қилди.\nСорокин Қозоғистон Миллий хавфсизлик қўмитаси нима сабабдан ўз ўринбосарини қўлга олганини билмаслигини таъкидлаб, яқин фурсатда ундан барча айбловлар олиб ташланиб, қўйиб юборилишига умид билдирган.\nЧоршанба куни Қозоғистондаги ахборот агентликлари Булдешев “ҳаво кучларига қарашли ускуналарини таъмирлаш билан боғлиқ сохтакорликларга алоқадорлик”да гумон қилиниб ҳибсга олинганини хабар қилган эди.\nҚозоғистон миллий хавфсизлик қўмитаси январ ойида Мудофаа вазирлигининг Қуроллар бош бошқармаси раҳбари генерал Алмаз Асеновни порахўрлик билан боғлиқ айбловлар асосида қўлга олган.


Ноябрь ойида ўзбекистонликларни ҳайратга солган 6 хабар — Sof.uz\nЖАҲОН 6,246,018 2,782,041 373,349\nНоябрь ойида ўзбекистонликларни ҳайратга солган 6 хабар\n2.12 11:22 1208 Ўзбекистон\nSof.uz ортимизда қолган Ноябрь ойининг энг асосий ва диққат марказида турган мавзуларини эслашга қарор қилди.\nАбдуллоҳ қаерда эди?\nЛекин Абдуллоҳ шунча кундан бери қаерда эканлиги ҳали ҳам жумбоқлигича қолмоқда.\nТожикистон ва Ўзбекистон чегарасидаги заставага қуролли гуруҳ ҳужум\n6 ноябрь куни Тожикистон ИИВ 5 ноябрдан 6 ноябрга ўтар кечаси 20 нафар жангарилар Душанбедан 60 километр узоқликдаги «Ишқобод» постининг «Султонобод» ҳарбий отрядига ҳужум қилгани, тўқнашув натижасида номаълум шахслар чегарчиларнинг автоматларини эгаллаб олгани, хавфсизлик ходимлари ўтказган тезкор махсус ҳарбий операция давомида қуролланган жиноий гуруҳнинг 15 нафар аъзоси йўқ қилингани ва 5 нафар жангари қўлга олингани Тожикистон томондан бир нафар чегарачи ва милиция нозири ҳалок бўлгани ҳақида маълум қилди.\nФарғонада фуқаро ва чегарачилар ўртасидаги можаро\n13 ноябрь куни ижтимоий тармоқларда ниқобли чегара қўшинлари аскарлари дейилаётган шахсларнинг маҳалла ҳудудида машиналарни текшираётгани ва бир ўсмирни калтаклагани видеоси тарқалди.\n«Лукойл»нинг миллатчи ходими\nНоябрь ойида интернетда тарқалиб кетган яна бир видео Қашқадарёнинг Деҳқонобод туманида содир бўлган воқеага оид.\nЖурналистлар ва Жаҳонгир Ортиқхўжаев можароси\nНоябрь ойининг яна бир унитилмас воқеаларидан бири 16 ноябрь куни ижтимоий тармоқларда Тошкент шаҳар ҳокими Жаҳонгир Ортиқхўжаевнинг журналистларни йўқ қилиш таҳдиди акс этган аудиоёзуви эди. Аудиода ҳоким журналистларни принципсизликда айблаган, ўғрилар жаргонида «бедолага», «петух» деб ҳақоратлаган, уларни гей деб эълон қилиш, маҳалла-кўйда юролмайдиган қилиб қўйиш билан таҳдид қилган, «йўқолиб қолиши» мумкинлигини эслатган.\nKun.Uz нашрининг энг фаол журналистларидан бўлган Зафарбек Солижонов ва Баҳодир Аҳмедов сўнгги воқеалар манзарасида сайтдан ишдан кетганини эълон қилиб, шаҳар ҳокимига: “Жаҳонгир ака Ортиқхўжаевга эса ўша гапни яна қайтараман. Мен итнинг боласи эмасман ва "последняя тварь" ҳам эмасман. Мен журналистлик билан шуғулланган юристман. Шунчаки, бу давлатда қонун ишлашини хоҳлагандим холос. Ғурурим эса отамдан мерос. У ҳаммасидан устун. Уни топташга ҳаққингиз йўқ. Лекин бир нарсани тушунинг. Бу жангда ҳеч ким ютмади. Айниқса сиз”, дея хитоб қилди.\nБош прокуратура «Жаҳонгир Ортиқҳўжаевнинг аудиосида реал таҳдид йўқлиги боис жиноят аломатлари мавжуд эмас» деб расмий нуқта қўйди.\nЎзбекистонда совуқ кунлар бошланиши энергетика тизимидаги муаммоларни очиб ташлади. Бугунги кунда нафақат чекка ҳудудларда, балки катта шаҳарларда ва пойтахтда ҳам аҳоли электр энергияси, табиий газ, иситиш тизими ва бошқа муаммолардан азият чекмоқда. Ўтган ҳафтада бундай муаммолар турли ҳудудларда аҳолининг норозилик чиқишларига сабаб бўлди.\nКеча, 22:51 296\nКеча, 18:16 827 Ўзбекистон\nКеча, 17:40 2118 Ўзбекистон


ЎзА - “Ўзбекгидроэнерго” мавжуд салоҳиятдан тўлиқ фойдаланяптими?\n09.07.2018 12:48 Чоп этиш версияси\n“Ўзбекгидроэнерго” мавжуд салоҳиятдан тўлиқ фойдаланяптими?\nМамлакатимизда гидроэнергетика соҳасини ривожлантиришга алоҳида эътибор берилаётганлиги бежиз эмас. Ваҳоланки, ҳозирда мавжуд салоҳиятнинг 23-24 фоизидан фойдаланилмоқда, холос.\nМавжуд гидроэлектр станцияларда йилига 7 миллиард кВт соат атрофида электр энергияси ишлаб чиқарилмоқда ва бу юртимизда ишлаб чиқарилаётган электр энергиясининг 13 фоизини ташкил этади.\nБу борадаги кўрсаткичларни юксалтириш мақсадида яқин уч йилда 12 та йирик ва ўрта кичик ГЭСларни қуриш эвазига гидроэлектростанцияларда ишлаб чиқариладиган электр энергиясини 16 фоизга етказиш мўлжалланмоқда.\nШунингдек, “Ўзбекгидроэнерго” жамияти таркибидаги 36 та ГЭСнинг йигирмага яқинида ускуналар жисмонан эскирган бўлиб, уларни босқичма-босқич янгиларига алмаштириш, станцияларни модернизация ва реконструкция қилиш ишлари изчил амалга оширилмоқда. Бунинг учун “Ўзбекгидроэнерго” акциядорлик жамияти жорий йилда умумий лойиҳа қиймати 354,8 миллион доллар бўлган 11 та йирик инвестицион лойиҳани ўз вақтида ва сифатли амалга ошириш чорасини кўрмоқда.\n“Ўзбекгидроэнерго” акциядорлик жамияти ана шу вазифалар ижросига бағишланган йиғилиш ўтказди. Унда 2018 йил инвестиция лойиҳаларни амалга ошириш, тўғридан-тўғри хорижий инвестицияларни жалб этиш бўйича ишларни жадаллаштириш, ҳамкор идоралар ҳамда банклар билан ўзаро ҳамкорлик йўналишларини самарали ташкил этиш юзасидан келишиб олинди.


10 та йирик тижорат банки томонидан жами қиймати 1,5 миллиард доллар бўлган лойиҳалар Президентга тақдим этилди — Review.uz\n10 та йирик тижорат банки томонидан жами қиймати 1,5 миллиард доллар бўлган лойиҳалар Президентга тақдим этилди\nШавкат Мирзиёев 1 февраль куни инвестиция соҳасига доир аввалги топшириқлар ижроси ва янги лойиҳалар тақдимоти билан танишди. Тақдимотда ушбу янги лойиҳалар ҳақида маълумот берилди.\nПрезидент Шавкат Мирзиёев 1 февраль куни инвестиция соҳасига доир аввалги топшириқлар ижроси ва янги лойиҳалар тақдимоти билан танишди.\nЖорий йил 11 январь куни тижорат банклари томонидан жами қиймати 1 миллиард доллар бўлган инвестиция лойиҳалари ҳамда Тошкент шаҳар ҳокимлиги томонидан жами қиймати 8,6 триллион сўм бўлган 9 та йирик саноат лойиҳаси тақдимот қилинган эди.\nДавлатимиз раҳбарининг кўрсатмасига мувофиқ, мазкур лойиҳаларни сифатли амалга ошириш юзасидан чора-тадбирлар, муддатлар ва масъуллар белгиланган “йўл хариталари” ишлаб чиқилиб, тасдиқланди.\nБундан ташқари, тижорат банклари томонидан қўшимча равишда янги инвестиция лойиҳалари тайёрланди. Тақдимотда ушбу янги лойиҳалар ҳақида маълумот берилди.\nХусусан, 10 та йирик тижорат банки томонидан жами қиймати 1,5 миллиард доллар бўлган 136 та янги лойиҳа таклифлари ишлаб чиқилди.\nХусусан, Агробанк томонидан тўқимачилик кластерлари билан биргаликда қўшимча 43 та лойиҳа шакллантирилган. Жами 501 миллион долларлик ушбу лойиҳалар натижасида пахта толасини қайта ишлаш даражаси анча ошиб, тайёр маҳсулотлар ишлаб чиқариш кўлами кенгаяди.\nМиллий банк томонидан жорий йилда 225 миллион долларлик 6 та янги лойиҳани амалга ошириш кўзда тутилмоқда. Мисол учун, Қорақалпоғистон Республикаси, Навоий ҳамда Наманган вилоятларида поливинилхлорид ва алюминий ромлар ишлаб чиқариш, пойтахтимиз ва Тошкент вилоятида поезд вагонлари ҳамда юк машиналарига хизмат кўрсатувчи транспорт-логистика марказини ташкил қилиш лойиҳалари шулар жумласидандир.\nЎзсаноатқурилишбанк томонидан “Ургут” эркин иқтисодий зонасида 110 миллион долларлик лойиҳани амалга ошириш режалаштирилмоқда. Бунда, йилига 600 минг тонна пўлат маҳсулотлари ишлаб чиқариш қуввати пайдо бўлади.\nИпотека банк Қуйи Чирчиқ туманида 27 гектардан зиёд майдонда замонавий логистика фаолиятини ташкил этиш лойиҳасига сармоя киритмоқчи. Бу корхона бир вақтда 120 та юк машинаси ва 25 та вагонга хизмат кўрсатиш имконига эга бўлади.\nАсака банк кредити иштирокида пойтахтимизнинг “Эски шаҳар” ҳудудида Миллий савдо шаҳарчасини ташкил этиш мўлжалланган.\nДавлатимиз раҳбари ушбу лойиҳалар аввало иш ўринлари яратиш, экспортбоп маҳсулотлар ишлаб чиқаришга йўналтирилган бўлиши кераклигини таъкидлади.\nИқтисодий комплекс идоралари ишни маҳаллалар даражасида ташкил этиши, тижорат банклари жойларда юқори самарали лойиҳаларни амалга ошириб, айниқса, ёш тадбиркорларга кенг йўл бериши кераклиги қайд этилди.\nБунинг учун маҳаллаларда банкнинг янги бошқарув тизимини йўлга қўйиш, ҳар бир туман ва маҳалланинг имкониятларидан келиб чиққан ҳолда лойиҳаларни тайёрлаш ҳамда аҳолига ундан даромад топишни ўргатиш муҳимлиги таъкидланди.\nТақдимотда Тошкент шаҳрининг Янгиҳаёт туманида ташкил этилган саноат зонаси ҳудудида истиқболли лойиҳаларни амалга ошириш режалари ҳам таништирилди. Ушбу саноат ҳудуди 200 гектар бўлиб, унда қурилиш материаллари, озиқ-овқат, текстиль ва бошқа бир қатор муҳим соҳаларда жами қиймати 4,6 триллион сўмлик 71 та лойиҳани амалга ошириш кўзда тутилган.\nЎзбекистон банк соҳасини ислоҳ қилмоқда\nШавкат Мирзиёев Олий Евроосиё иқтисодий кенгаши йиғилишида иштирок этди\n2021 йил III чорак учун Ўзбекистоннинг энг фаол банклари аниқланди\nЎзбекистон Президенти ЕОИИ ва МДҲ саммитларида нутқ сўзлайди\nЎзбекистонда 2021 йил октябрь ойи учун энг фойдали истеъмол кредитлари ва микроқарзлар шарҳи\nМарказий банк тижорат банкларининг муаммоли кредитлари тўғрисида маълумот берди\nИнфографика: Ўзбекистоннинг 2021 йил январь-сентябрь ойи учун ташқи савдоси\nҲар бир иқтисодиёт ўзига хос тарзда ривожланади\nФарғонада 12 та электромобиль тест режимида ишлаб чиқарилади\n19.10.2021 14:27 1K\n“Afrosiyob” поездларининг ҳаракат жадвали ўзгарди\nСенатнинг 20-ялпи мажлисида гўшт ва картошка импортини ҚҚСдан озод қилиш маъқулланди\nЯна ташқи қарз масаласи: сабаблари, шартлари ва самараси (+видео)\nИнфографика: Жиззах вилоятининг беш йиллик ижтимоий-иқтисодий ривожланиши\nОлий ва ўрта махсус таълими тизимида қарийб 14 млрд сўмлик молиявий хатолик аниқланди


Қашқадарёда севган қизининг уйига борган йигит қизнинг укаси томонидан пичоқланиши оқибатида вафот этди - Daryo\n17:48, 03.02.2021 42070\nҚашқадарёда севган қизининг уйига борган йигит қизнинг укаси томонидан пичоқланиши оқибатида вафот этди\nҚашқадарё вилоятининг Косон туманида яшовчи 22 ёшли фуқаро севган қизининг уйига маст ҳолда бориб, қизнинг укаси билан тортишиб қолган ва пичоқланган. Оқибатда йигит шифохонада вафот этган. Бу ҳақда Тергов департаменти хабар берди.\nТаъкидланишича, 2021 йилнинг 30 январь куни соат 22:00 да йигит маст ҳолда таниши ҳамроҳлигида севган қизининг уйига бориб, уйга девор ошиб кирган. Шу пайт қизнинг укаси 20 ёшли Б.С. ҳовлида одам шарпасини сезиб қолиб, ошхонадаги рўзғор пичоғини олиб ҳовлига чиққан. Қизнинг укасини кўрган ошиқ йигитнинг дўсти А.А. ҳовли деворидан ошиб қочиб кетган.\nҲовли бурчагида қолган 22 ёшли ошиқ йигит Ж.Ю. эса совчиларига рад жавоби берилганини айтиб, қизнинг укаси билан тортишиб қолган. Қизнинг укаси жаҳл устида қўлидаги ошхона пичоғи билан Ж.Ю.нинг қорин соҳасига уриб, унга тан жароҳати етказган.\nҚизнинг оила-аъзолари Ж.Ю.га биринчи тиббий ёрдамни кўрсатиб, уни Қарши шаҳрида жойлашган Республика шошилинч тез-тиббий ёрдам илмий марказининг вилоят филиалига олиб борган. Бироқ кўрсатилган бирламчи тиббий ёрдамга қарамасдан, 22 ёшли йигит олган оғир тан жароҳатлари оқибатида шифохонада вафот этган.\nМазкур ҳолат юзасидан Косон тумани ИИБ ҳузуридаги Тергов бўлими томонидан Б.С.га нисбатан Жиноят кодексининг 104-моддаси 3-қисми «д» банди (қасддан баданга оғир шикаст етказиш, жабрланувчининг ўлимига сабаб бўлса) билан жиноят иши қўзғатилган ва унга нисбатан қамоққа олиш эҳтиёт чораси қўлланилган.\nЎрта Чирчиқда ҳокимлик ходими пичоқланди. Ҳолат юзасидан жиноят иши қўзғатилган\nҚашқадарёлик фуқаро тўрт нафар ИИБ ходими кўз ўнгида пичоқланди\n07:49, 03.10.2020 354818\n10:22, 04.10.2020 232553\n11:26 Бугун 904\n11:11 Бугун 1457\n10:55 Бугун 2244\n10:39 Бугун 4623\n08:39, 10.05.2021 110814\n19:13, 10.05.2021 90933\n22:41, 09.05.2021 76985\n17:13, 10.05.2021 72926


“Локомотив” Минскдаги йиғинини якунлади\n20 июль, 2017, 14:26\nЎзбекистоннинг амалдаги чемпиони – Тошкентнинг “Локомотив” клуби Олий Лига иккинчи даврасига муносиб ҳозирлик кўриш мақсадида Беларусь пойтахти Минск шаҳрида ўқув-машғулот йиғини ташкил этди.\n11 июль санасидан бошлаб Минскда шуғулланган “темирйўлчилар” бугун ушбу хориж йиғинини якунлаб Тошкентга қайтади. “Локомотив” мазкур йиғин давомида 3 та назорат учрашуви ўтказди. Дастлаб “Днепр Могилёв” жамоаси 4:1 ҳисобида таслим этилган бўлса, иккинчи назорат ўйинида “Гомель” билан 1:1 ҳисобида дуранг ўйналди. Сўнгги учрашув эса “Слуцк” клубига қарши кечди ва унда вакилларимиз 3:0 ҳисобида ғалабага эришишди.\nШу тариқа, "темирйўлчилар" бугун Тошкентга қайтади ва футболчиларга бир кунлик қисқа таътил берилади. Сўнгра “Локомотив” Ўзбекистон кубоги 1/4 финал жавоб баҳслари доирасидаги “Бухоро”га қарши беллашувга ҳозирликни бошлайди.


Aналитик фикрлашни ривожлантиришнинг 14 усули – Ўзбекистон миллий олимпия қўмитаси\nAналитик фикрлашни ривожлантиришнинг 14 усули\nAгар қийин вазиятлардан тез чиқиб кетишни хоҳласангиз, кроссвордларни қандай ечишни билиб олинг.\nAналитик фикрлаш нима?\nБирор кишига бир неча хил фикрлаш қобилияти берилган, аммо улардан бири ҳар доим бошқалардан устун туради. Aналитик фикрлаш изчил бўлади. Бунга мойил одамлар катта маълумот блокини қайта ишлашади ва уни асосий қисмларга бўлишади ва аста-секин ҳар бир таркибий қисмни ўрганишади. Бунинг учун улар мантиқий фикрлашни ривожлантирган бўлишлари керак.\nAналитик фикрлаш янги маълумотларни қидириш, уни ўрганиш ва тизимлаштиришни, шунингдек, асосий маълумотлардан олинган хулосаларни ўз ичига олади.\nФикрлашнинг бу тури далилларни, масалани батафсил ўрганишни, арзимас нарсаларга урғу беришни, маълумотларни таққослаш ва хулосалар чиқаришни талаб қилади. Математик тафаккур ҳақида гапирганда, биз аниқ аналитик фикрлаш тенденциясини назарда тутамиз.\nAналитик фикрлаш турига эга киши қуйидаги имкониятларга эга бўлиши керак:\nкатта ҳажмдаги маълумотлар билан ишлаш;\nумумий маълумотни маълум белгиларга мувофиқ унинг таркибий қисмларига бўлиш;\nмаълумотларни солиштириш ва алоқаларни топиш;\nмаълумотларни объектив баҳолаш;\nдалиллар билан ишлаш;\nустуворликни тўғри белгилаш, асосийни иккиламчи қисмдан ажратиш;\nтанқидий фикрлаш (олинган маълумотларга шубҳа билан қараш);\nНега аналитик фикрлаш фойдали?\nЯхши ишлаб чиқилган таҳлилий фикрлаш ҳатто энг қийин вазифани ҳам ўз вақтида ва самарали ҳал қилишга, бир нечта мумкин ечимларни топишга имкон беради.\nТаҳлилий тафаккури устун киши пухта ўйланган ва мувозанатли қарорлар қабул қилади, ўз фаолиятини режалаштириш ва прогноз қилишни билади.\nБундай фазилатларга эга ходимлар компанияларда ҳурматга сазовор бўлишади. Ҳар қандай профессионал соҳада, қийин вазиятдан тезда муносиб йўлни топиш қобилияти устунлик қилади. Aйтганча, бу қобилият кундалик ҳаётда фойдалидир.\nТаҳлилий фикрлашни қандай ривожлантириш мумкин?\nТаҳлилий фикрлашни тарбиялаш ва ривожлантириш мумкин.\nМантиқий жумбоқларни ечинг\nAналитик фикрлаш учун мантиқ муҳимдир. Aгар бу заиф томонингиз бўлса, унда машқ қилишни бошланг. Aввал оддий вазифаларни танланг, аста-секин мураккаб ишларга ўтинг.\nМатематик мисолларни ечинг\nМатематика дарслигини топинг ва ўқувчилик йилларни эсланг. Ўзгарувчан миқдорларга эга мураккаб мисолларни танланг.\nАгар елкангизда юзлаб ҳал қилинган нарсалар турса-да, ёзишга ҳаракат қилинг. Бу жуда қийин.\nПазлларни тўпланг, ребусларни ечинг ёки Рубик кубини йиғишга ҳаракат қилинг.\nРақибни топинг ва ўйин қоидаларини эсланг. Шахмат – аналитик фикрлаш учун ажойиб тренажёр.\nСиз детектив ҳикояларни танлашингиз мумкин, масалан, Шерлок Холмс, бадиий ёки ихтисослаштирилган адабиётларни мутолаа қилинг. Савол беринг: қаҳрамон нега бундай вазиятда буни қилди, яна нима қилиши мумкин?\nКундалик вазиятларни таҳлил қилинг\nЎзингизни танқидий фикрлашга ўргатинг, шубҳаланинг, янгиликларни томоша қилганда ёки китоб ўқиётганда, янги фактлар ва маълумотларни изланг. Тафсилотларга эътибор беринг, нарсаларга янги қиррадан қаранг ва турли предметлар орасидаги ноаён муносабатларни изланг, фактларни таққосланг.\nҲар куни янги нарсаларни ўрганинг.\nСизни қизиқтирган мавзуни танланг ва кунига бир далил топинг.\nБошқа муқобил изланг\nМуаммо ечимини топишда тўхтаманг – кўпроқ нарса қидиринг. Ўтказиб юборган нарсаларингиз ҳақида ўйланг, маълумотларни бир неча марта қайта ишланг ва хулоса чиқаринг.\nМунозараларда иштирок этинг\nКитобларни, фильмларни, тарихий воқеаларни – ҳар қандай нарсани муҳокама қилинг. Бошқа одамнинг фикрини тинглайсиз ва худди шу воқеа ҳақида ўз муносабатингиз билан ўртоқлаша оласиз, фикрларни далил ва амалиётлар билан изчил тақдим эта оласиз. Суҳбатдошингиздан фикр-мулоҳаза сўранг: у далилларингиз қанчалик ишончли ва фикрларингиз бир-бирига мос келишини айтиб берсин.\nЎзингиздан атрофингиздаги предметлар қандай ясалганини сўранг.\nЎзингизни ўраб турган нарсалар ёки дуч келадиган вазиятлар ҳақида ўзингизга савол беринг. Нима учун бу содир бўлмоқда, у қандай ишлайди, нима бўлмоқда? Уларга жавоб беринг, аммо осон усулларни қидирманг. Муаммони тушунинг ва ўзингизга тўлиқ жавоб беринг.\nAқлий харита яратинг\nAқл харитаси, фикрлар харитаси, ментал харита (mind map) – бу фикрлаш жараёнини визуал акс эттириш усули. Механика оддий: сизда хаританинг марказига қўйган асосий фикр бор. Бу «Aналитик фикрлашни ривожлантириш» бўлсин.\nБунга сиз мазмун ёки аҳамият билан боғлиқ элементларни, масалан: ривожланиш усуллари, қийинчиликлар, сабаблар – сиз учун муҳим бўлган ҳамма нарсани қўшинг. Кейин харитани ҳар бир элементдан янги ассоциатив қаторлар билан тўлдиринг. Олдингизда ўйлаш жараёнининг расми пайдо бўлади.\nМахсус воситалар ёрдамида бундай харитани компьютер, телефон ёки планшетда яратишингиз мумкин. Эҳтимол, оддий қоғозни олишингиз мумкин (етарли жой бўлмай қолишига тайёр бўлинг).\nМақсадларингизни, уларга эришиш усуллари ва натижаларини ёзиб борадиган кундалик юритинг. Aгар мақсадга эришилмаган бўлса, хатолар устида ишланг. Сабабларни қидиринг ва таҳлил қилинг.\nМуаммоли ҳар қандай вазиятни ўйлаб кўринг ва уни ечишга ҳаракат қилинг. Ҳаракатлар алгоритмини ишлаб чиқинг ва битта ечимда тўхтаманг – кўпроқ нарса қидиринг.\nҲар куни мия машқларини бажаринг – уларнинг аксарияти кўп вақт ва махсус шароит талаб қилмайди. Aгар мунтазамликка риоя қилсангиз ва олдингизга мураккаб вазифаларни қўйсангиз, аналитик фикрлашни ривожлантиришингиз мумкин.\nМақолани Николай Мерзляков тайёрлади.\n29 Iyun, 2020|Маслаҳатлар, Янгиликлар|


«Рембрандт»нинг қайтиши - Huquq.uz\n09:41 - 10.06.2022\nбунга айнан Бош прокуратуранинг ташаббуси билан эришилган эди\nҚуйидаги жиноят тафсилоти билан танишган кишининг хаёлига машҳур «Қароқчи чоллар» кинокомедиясидаги таниш эпизодлар келиши шубҳасиз. Фильмда пенсияга чиқишни хоҳламаган, шов-шувли жиноятни очиш истагида ёнган кекса терговчи дўстининг қистовида музейдан машҳур мусаввир Рембрандтнинг қимматбаҳо асарини ўғирлайди. Бироқ улар кутган тўс-тўполон рўй бермайди. Музей ходимлари асарни реставрация учун олиб кетилган деб ўйлашади. Шундан сўнг қариялар картинани яна жойига олиб бориб қўйишга мажбур бўлишади. Бироқ ҳаёт кино ҳам, комедия ҳам эмас. Ҳикоямиз қаҳрамонлари ҳам айнан Рембрандтнинг асарини ўғирламоқчи бўлишди. Лекин бу саргузашт бутунлай ўзгача сценарий бўйича кечди…\nБуюк мусаввирнинг бебаҳо хазинаси Аввало улуғ мусаввир ҳақида икки оғиз сўз. Буюк ҳолланд рассоми Рембрандт Ҳарменс ван Рейн (1606-1669) ўз ватани санъати ютуқларини умумлаштириб, янги поғонага кўтарди ҳамда ўз даври мусаввирларидан асарлари мавзусининг ранг-баранглиги, рангтасвир, гравюра ва графикада бебаҳо картиналар ярата олиши билан ўзиб кетди. Унинг қаҳрамонлари кучли иродага эга, маънан бой, оғир шароитда ҳам инсонийлигини сақлай оладиган шахслар эди. Айниқса, унинг «Адашган ўғилнинг қайтиши» асари тасвирий санъат оламида жуда катта шуҳрат қозонган дурдона сурат ҳисобланади. Шундай буюк рассомнинг қаламига мансуб асар билан боғлиқ жиноят тафсилоти нафақат юртдошларимизни, балки дунё жамоатчилигини ҳам қизиқтириши табиий…\nСотилган мерос машмашаси 2014 йил май ойида Тошкент шаҳри Яккасарой тумани судига Андрей Плужников деган фуқародан ариза келиб тушди. Андрейнинг қайд этишича, коллекционерлик билан шуғулланадиган Комил Йўлдошев ундан сотиб бериш учун Рембрандт асарини олиб, қайтариб беришдан бўйин товлаб келаётган экан. Шу тарзда аризабозлик узоқ давом этди. Ўрганишлар давомида аниқланишича, отасининг ўлимидан сўнг Андрей Плужниковга мерос сифатида 64 та тасвирий санъат асари қолган. Аммо Андрей улар орасида уни миллионерга айлантириши мумкин бўлган нодир дурдона борлигини хаёлига ҳам келтирмаган. А.Плужников пулга муҳтожлиги сабабли суратларни бирин-кетин сота бошлади. Бу орада ўзига таниш рассом Тўхтасин Неъматовга ҳам бир нечта расмни кўрсатди. Т.Неъматов эса уни нодир суратлар коллекцияси билан шуғулланувчи Комил Йўлдошев билан таништириб қўйди. Андрей К.Йўлдошевга отамерос суратларидан бир нечтасини пуллади.\n2008 йил июнь ойининг бошларида Андрей Т.Неъматов билан К.Йўлдошевнинг офисига бориб, унга ўша энг нодир суратини кўрсатди. Бу Рембрандт қаламига мансуб қоралама асар эди. Коллекционер 20×25 сантиметр ўлчамдаги рамкага жойланган, тахминан 10×12 сантиметр ҳажмдаги қоғоз парчасига перода чизилган қоралама асарни суратлар бўйича эксперт Дилшод Азизовга кўрсатиб, ушбу асар Рембрандт қаламига мансуб ёки йўқлигини текшириб беришини сўради. Асар тасвири аниқ чизилмаган, муаллифнинг абстракт фикри билан бошланган, тугалланмаган ҳолда эди. Қоралама таркиби пахтадан бўлган, яъни муаллиф яшаб ижод қилган XVII асрда фойдаланилган қоғозга ва ўша замонда рассомлар ишлатган ғоз патқаламида чизилган эди. Шунингдек, қоралама асардаги штрихлар йўналиши ҳам айнан Рембрандтга хос эди. Шуларга таянган ҳолда эксперт бу ҳақиқатан ҳам буюк ҳолланд мусаввири қаламига мансуб асар эканлиги ҳақида хулоса берди.\nБу хулосадан сўнг Комил Йўлдошев узоқ савдолашиб, суратни Андрейдан 50 000 АҚШ долларига сотиб олди.\nАндрей шундан кейин ҳам Комил Йўлдошевга бир нечта расмини сотди. Бу орада у Рембрандт қораламаси жуда катта қийматга эгалигидан хабар топиб қолди. Ҳатто россиялик харидорлардан бири уни 1 миллион долларга сотиб олишга тайёрлигини айтганида Андрейнинг ҳуши бошидан учаёзди. Бу орада экспертлардан бири бу асарнинг баҳоси бундан бир неча баробар қимматлигини айтиб, унинг юрагида ёнган алангага мой сепгандай бўлди. Шундан кейин Андрей коллекционердан суратни қайтариб беришни талаб қила бошлади. Муроди ҳосил бўлмагач, охири ички ишлар бўлимига ариза берди…\nЖиноятчилар кимлар эди? 2018 йил 21 ноябрь куни жиноят ишлари бўйича Тошкент шаҳар Яккасарой тумани судида судланувчилар Комил Йўлдошев ва Рафаэл Фузайловнинг жиноят иши кўрилди. Қайд этилишича, Комил Йўлдошев 1959 йилда туғилган. Оилали, бешта фарзанди бор. Маълумоти олий, «Интер азия» МЧЖда иқтисодчи бўлиб ишлайди. Тошкент шаҳрида яшайди. У илгари қилган жиноятлари учун бир гал 3 йилга муайян ҳуқуқлардан маҳрум қилиниб, каттагина жарима тўлаган бўлса, кейинги сафар 10 йилга озодликдан маҳрум этилган. Сўнг мазкур жазо муддати 6 йилга туширилди, кейинроқ ахлоқ тузатиш ишларига алмаштирилди. К.Йўлдошев мазкур жазони ўтаб улгурмасдан яна жиноятга қўл урди.\nУнинг жиноий шериги Рафаэл Фузайлов 1953 йилда туғилган. АҚШ фуқароси. Оилали, тўртта фарзанди бор. Маълумоти ўрта, пенсионер. АҚШнинг Нью-Йорк штатида доимий рўйхатда туриб, Тошкент шаҳрида истиқомат қилади.\nИкки марта сарҳад ошган сурат Хўш, жиноят қандай содир этилди ва қандай фош қилинди? Андрей Плужниковнинг тўполонларидан хавфсираган Комил Йўлдошев 2011 йилда суратни вақтинча хавфсиз жойда сақланишини таъминлаш мақсадида таниши, АҚШ фуқароси бўлган Рафаэл Фузайлов билан жиноий тил бириктириб, суратни мамлакатимиздан Исроилга олиб чиқиб кетишни режалаштирди. Ўзбекистон ҳукуматининг 1999 йил 23 мартдаги «Ўзбекистон Республикасида маданий бойликларнинг олиб чиқилиши ва олиб кирилиши масалаларини тартибга солиш тўғрисида»ги 131-қарори билан тасдиқланган низомнинг 4-бандида эллик йил муқаддам ва ундан ҳам олдинроқ яратилган маданий бойликлар Ўзбекистондан олиб чиқиб кетилмаслиги қатъий белгилаб қўйилган. К.Йўлдошев буни яхши билса-да, ушбу низом талабига зид иш тутди. XVII асрда яратилган тарихий асарни Р.Фузайлов божхона юк декларациясида кўрсатмасдан, божхона хизматининг розилигини олмасдан, назоратдан яшириб, Исроилнинг Тел-Авив шаҳрига олиб чиқиб кетишга эришди. Шунингдек, К.Йўлдошев 2018 йил 14 июнь куни Р.Фузайлов билан келишувга кўра Рембрандтнинг ўша асарини яна қонунни четлаб ўтган ҳолда юртимизга яширинча олиб киришга муваффақ бўлди. Р.Фузайлов картинанинг устига қизининг суратини жойлаштириб, чегарадан олиб ўтди. Бу орада коллекционер асар унинг қўлида эканидан бохабар бўлган эксперт Дилшод Азизовга ҳам таъсир ўтказиб, терговда ёлғон кўрсатув бериши эвазига 100 доллар тиқиштириб, уни пора эвазига оғдириб олишга уринди.\nШинавандалик тўни ортидаги манфаатпарастлик Аммо судда Комил Йўлдошев ва жиноий шеригининг барча қинғирликлари гувоҳларнинг кўрсатувлари ва иш юзасидан тўпланган бир қатор далиллар асосида фош этилди. Судда коллекционернинг музей ташкил қилиш учун мазкур суратни сотиб олгани, таъқибда қолгани учун асарни вақтинча хорижда сақлашга мажбур бўлгани ҳақидаги чўпчакларидан наф бўлмади…\nСанъатга ошуфталик киши қалбини поклайди, руҳиятини тозалайди. Бироқ судда Комил Йўлдошев фақатгина ўзининг манфаати йўлида санъат шинавандаси тўнини кийгани маълум бўлиб қолди.\nСуд ҳукм қилди. Унга кўра Комил Йўлдошевга илгари ўталмай қолган жазони ҳам қисман қўшиб, ҳар ойлик иш ҳақининг 20 фоизини давлат ҳисобига ушлаб қолган ҳолда салкам 2 йил муддатга ахлоқ тузатиш ишлари ва ўша пайтдаги энг кам ойлик иш ҳақининг 305 баравари миқдорида жарима жазоси тайинланди. Унинг жиноий шериги Рафаэл Фузайлов эса ўша пайтдаги энг кам иш ҳақининг 200 баравари миқдоридаги жаримани тўлади.\nҚайта-қайта тугатилган жиноят иши Мазкур жиноят иши 2014 йил 27 майда К.Йўлдошевга нисбатан Жиноят кодексининг 170-моддаси (алдаш ёки ишончни суиистеъмол қилиш йўли билан мулкий зарар етказиш) билан қўзғатилган эди. 2014–2018-йилларда жиноят иши бўйича дастлабки тергов ҳаракатлари иш бўйича айбланувчи тариқасида жалб қилиниши лозим бўлган шахс аниқланмагани сабабли 7 марта, жиноят таркиби бўлмагани сабабли 4 марта ва жавобгарликка тортиш муддати ўтгани сабабли 1 марта тугатилди.\nБош прокурорнинг топшириғига асосан бу жиноят иши Тошкент шаҳар ички ишлар бош бошқармасидан талаб қилиб олинди ва 2018 йил 4 июнда Бош прокуратура иш юритувига олинди. Андрей Плужниковнинг аризаси синчковлик билан ўрганилди. Комил Йўлдошев ва Рафаэл Фузайлов кузатувга олинди. Уларнинг шубҳали ҳаракатлари видеотасвирга муҳрлаб борилди. Жиноят иши бўйича олиб борилган тергов ҳаракатлари давомида Комил Йўлдошев Бош прокурор номига ўз айбига иқрорлик аризаси билан мурожаат қилди.\nРоссиянинг Пушкин номидаги давлат тарихий санъат музейи ходими иштирокида Ўзбекистон маданият вазирлиги Бадиий экспертиза бошқармаси томонидан комплекс-комиссиявий санъатшунослик экспертизаси ўтказилиб, мазкур асар бўёқ хусусияти, қоғоз тузилиши, расмни чизиш техникаси, шунингдек дастхат услубига кўра буюк рассом Рембрандт Ҳарменс ван Рейнники эканлиги ҳақида хулоса қилинди. Ҳозирги кунгача Марказий Осиёда буюк рассом Рембрандтнинг асари мавжуд эмас эди. Санъат асарлари савдоси билан шуғулланувчи аукцион марказлари («Сотбис» – Англия ва «Кристи» – Франция) маълумотига кўра мазкур асарнинг Европа кимошди савдоларидаги бошланғич нархи 8-15 миллион еврога тенг.\nЖиноят предмети деб топилган сурат Маданият вазирлигига топширилди ва давлатимизнинг миллий бойликлари қаторидан жой олди.\nМеҳнат ва маҳорат маҳсули Шубҳасиз, мазкур жиноятнинг очилиши замирида прокуратура ходимларининг кунни тунга улаб қилган машаққатли меҳнати, катта тажриба ва маҳорати, фидойилиги ётибди. Ўзбекистон Бош прокурорининг 2018 йил 22 июндаги буйруғи билан дастлабки тергов ҳаракатларини ҳар томонлама, тўлиқ ва холисона олиб бориб, узоқ йиллар давомида бир неча марта ноқонуний тугатилган жиноят иши юзасидан қонуний қарор қабул қилинишида алоҳида ўрнак кўрсатган, шунингдек, мазкур жиноят иши бўйича тарихий, маданий ва илмий-бадиий қийматга эга бўлган санъат асарининг давлатимизга қайтарилишига эришган ходимлардан бир гуруҳи рағбатлантирилди.


ИнтерФУТБОЛ :: Дуранглар барчаси «Сўғдиёна» фойдасига\nДуранглар барчаси «Сўғдиёна» фойдасига\n3-ўрин учун курашаётган барча клублар бу сафар дуранг ёки мағлубият ортидан қимматли очколарни йўқотди, биргина «Сўғдиёна» бундан мустасно. Улуғбек Бақоев жамоаси «Динамо» дарвозасига жавобсиз 3та гол уриб, «бронза» ютиш имкониятини анча яхшилаб олди. 23-тур шунингдек, 13-14-ўринларда бораётган «Бухоро» ва «Динамо» аҳволини янада оғирлаштирди.\n2-КУН: «ҚЎҚОН-1912» РЕАЛ ХАВФДАН ЙИРОҚ...\n«Андижон» - «Бунёдкор» учрашувида мухлислар 90 дақиқа давомида гол кўришгани йўқ, кейин эса томонлар навбати билан дарвозани 1 борадан ишғол қилишди. Аввалига Вадим Абрамов жамоаси водийдан 3 очко олиб қайтадигандек кўринди. Яъни 90+2-дақиқада Нурилло Тўхтасинов 3-ўрин учун курашаётган «қалдирғочлар» учун жуда зарур голни юзага келтирди. Лекин «Бунёдкор»нинг қувончи узоққа чўзилмади - «Андижон» тўпурари Шаҳзод Убайдуллаев кейинги ҳужумда ўртадаги мувозанатни тиклади - 1:1. Дарвоқе, шу билан «Бунёдкор»нинг ғалабасиз серияси 3та ўйинга етди. Яна бир факт: «Андижон»нинг охирги 9та голидан 6таси Шаҳзод Убайдуллаев ҳисобига ёзилди. Умуман, Александр Хомяков жамоаси охирги 4та турда 4та гол урган бўлса, уларнинг ҳаммасига айнан шу ёш ҳужумчи муаллифлик қилди.\n«Бухоро» - «Қўқон-1912» учрашувида эса 3 очко тақдирини ягона гол ҳал қилди. 28-дақиқада белгиланган пенальтини Мурод Холмуҳаммедов аниқ амалга оширди. Бухороликлар шундан кейин ҳужумлар сонини ҳам, хавфлилик даражасини ҳам оширишди, аммо қўқонликлар ҳимояда мустаҳкам туришди. Иккинчи бўлимда эса «Қўқон-1912» вакиллари ўйиннинг боришини нисбатан тенглаштиришди ва бир қатор вазиятлар ҳам яратишди. Муҳсин Муҳаммадиев жамоаси ҳам мағлубиятдан қутулиш учун бор имкониятларни ишга солди, аммо бефойда. Хуллас, «Бухоро» якунда қаторасига 2-мағлубиятни тан олиб, турнир жадвалидаги умумий ҳолатини янада оғирлаштирди. «Қўқон-1912» эса реал хавфдан бироз йироқлашди. Ҳар ҳолда, жамоа энди 13-ўриндаги жамоадан 5 очко олдинда...\n3-КУН - ЯНА 2та 1:1\n«Сурхон»га қарши ўйинни Ўзбекистон кубоги-2019 соҳиби сифатида бошлаган «Пахтакор» ғолибона юришини давом эттирди муаммосиз. «Шерлар» биринчи бўлимдаёқ 2та гол уришди. 12-дақиқада Жалолиддин Машарипов жарима зарбасини ижро этгач, Драган Черан икки уринишда термизликлар дарвозасини ишғол қилди. 32-дақиқада эса Фаррух Сайфиев - Драган Черан -Игорь Сергеев комбинацияси самарали якунланди. Бунда якуний нуқтани охирги вақтлар анча самарали тўп сураётган Игорь қўйди. Иккинчи бўлимда вақеалар ривожи айтарли ўзгаргани йўқ. Фақат «Сурхон» хавфли ҳужумларидан бирини муваффақиятли якунлади: тиниб-тинчимас Шавкат Саломов қанотдан узатилган тўпни дарвозага йўллади. Орадан кўп ўтмай, Драган Черандан тўп қабул қилиб олган Игорь Сергеев ерлатиб зарба йўллаб, Асилбек Омоновни яна бир марта доғда қолдирди. Эътиборли факт: «Пахтакор» шу билан жорий мавсум Суперлигада барча рақиблар дарвозасига гол уришни уддалади. Қолаверса, «Сурхон» янги чемпионга ютқазган 13-рақиб бўлди. Умуман, «шерлар» охирги 5 ой давомида барча расмий учрашувларни ғалаба билан якунлашди. Шота Арвеладзе жамоаси сўнгги марта 31 май куни Лига кубоги гуруҳ босқичи доирасида мағлубиятга учраганди. Шундан кейинги 21та учрашув (чемпионатда 13та, кубок турнирларида 8та)нинг 11тасида йирик ҳисобли ғалаба расмийлаштирилди, 11тасида эса жамоа гол қўйиб юбормади. Рақиблар дарвозаси нақ 69 марта ишғол қилинди. Умуман, «Пахтакор»нинг мавсум давомидаги статистикаси шунчаки, ажойиб: 33та ғалаба, 4та дуранг, 3та мағлубият, 105та гол. Дарвоқе, Игорь Сергеев Суперлиганинг охирги 3та ўйинида 5та гол урган бўлса, Драган Черан 4та турга чўзилган «қуруқ» сериясини узди.\n«Навбаҳор» - Насаф» қарама-қаршилигига 3-ўрин учун кураш нуқтаи назаридан турнинг марказий ўйини сифатида қаралганди. Кутилганидек, мухлислар муросасиз кураш гувоҳига айланишди. Илк дақиқалардан ҳужумкорликка зўр берган «Навбаҳор» кетма-кет хавфли вазиятлар яратди. Фақат Муҳаммад Султонов, Азим Аҳмедов (2 марта), Азиз Турғунбоев (2 марта) зарбаларига аниқлик етишмади. Меҳмонлардан эса Шароф Муҳиддинов яхши имкониятни қўлдан чиқарди. Иккинчи бўлимда ҳужумкорликни пасайтирмаган Андрей Канчельскис шогирдлари бир неча марта ҳисобни очишга яқин келишди, аммо якуний нуқтани қўядиган футболчи топилмади. Қаршиликлар аксинча, ўз омадларини қарши ҳужумлардан излашди. Дейлик, Шароф Муҳиддинов томонидан йўлланган 2та зарбани дарвозабон Ўткир Юсупов бартараф этиб, «лочинлар» жонига оро бўлди. 79-дақиқада Андрей Канчельскис жамоаси ниҳоят, ҳисобни очди: россиялик ҳужумчи Александр Касьяннинг зарбасидан кейин дарвозабон Абдувоҳид Неъматов тўпни қайтарди ва захирадан майдонга тушган Азиз Ибрагимов такрорий уринишда мақсадга эришди - 1:0. Ҳакам томонидан қўшиб берилган вақтнинг сўнгги сониялари ўтаётган бир паллада эса Бобур Абдухолиқов «Навбаҳор»ни тайёр ғалабадан маҳрум этди.\nКубок финалида енгилиб, амалдаги ғолиб мақомини топширган АГМК ўз майдонида чемпионлик мақомидан айрилишга улгурган «Локомотив» билан куч синашиб, муроса кўчасини танлади. Ҳисоб 36-дақиқада Жамшид Искандеров томонидан очилди - унинг узоқ масофадан йўллаган кучли зарбаси эффектли чиқди. Миржалол Қосимов жамоаси эса танаффусдан кейин ташаббусни ўз қўлига олиб, финал ҳуштаги янграшига 9 дақиқа қолганида, бунинг самарасини ҳам кўрди. Грузиялик Элгужа Григалашвили жарима майдони атрофидан дарвозанинг юқори бурчагини нишонга олиб, Игнатий Нестеровни ожиз қолдирди. Якуний натижа - 1:1. Диққатга сазовор факт: бу «Локо» учун охирги 8та турда қайд этилган 6-шундай ҳисобдир.\n«СЎҒДИЁНА» - «ДИНАМО» - 3:0 (0:0)\n«ҚИЗИЛҚУМ» - «МЕТАЛЛУРГ» - 1:1 (0:0)\n«АНДИЖОН» - «БУНЁДКОР» - 1:1 (0:0)\n«БУХОРО» - «ҚЎҚОН-1912» - 0:1 (0:1)\n«ПАХТАКОР» - «СУРХОН» - 3:1 (2:0)\n«НАВБАҲОР» - «НАСАФ» - 1:1 (0:0)\nАГМК - «ЛОКОМОТИВ» - 1:1 (0:1)\nТУР ҚАҲРАМОНИ - «СЎҒДИЁНА»\n23-тур доирасидаги бир неча ўйинда сўнгги дақиқаларда муҳим голлар урилди ва уларнинг муаллифларини бемалол қаҳрамон сифатида эътироф этиш мумкин. Мисол учун, Шаҳзод Убайдуллаев («Андижон») ва Бобур Абдухолиқов («Насаф») сўнгги лаҳзаларда ўз жамоаларини мағлубиятдан қутқариб қолишди. Лекин бу сафар жамоавий ўйин эвазига «Динамо»ни 3:0 ҳисобида енгиш асносида 3-ўринга кўтарилган «Сўғдиёна»ни мақташни лозим топдик. Зеро, Улуғбек Бақоев жамоасининг тур доирасидаги ягона йирик натижани қайд этиш баробарида чиройли ўйин кўрсатгани бетараф мухлисларни ҳам бефарқ қолдирмади.\n- Одатда бундай учрашувларда барчасини биргина гол ҳал қилиши мумкин. Шуни инобатга олган ҳолда, тактика танладик ва режамиз ўзини оқлади. Азиз Тўхтабоев («Қўқон-1912» бош мураббийи в. б.).\n- Профессионал клуб билан шартномаси бор футболчи қанақасига университет жамоасида ҳам ўйнаши керак? Мана, сизга натижа, унда университет ректорининг ўзи келиб, мураббийлик қилсин ўрнимга... Муҳсин Муҳаммадиев («Бухоро» бош мураббийи).\n- Ўйлашимча, ҳисоб ўйинга мос бўлди. Икки жамоа ҳам ғалабага ҳақли эмасди. Вадим Абрамов («Бунёдкор» бош мураббийи).\n- Шаҳзод Убайдуллаев... Кечирасиз-ку, Ўзбекистон миллий жамоасида Элдор Шомуродов бор. Шаҳзод терма жамоада ўйнаш учун ўз устида ишлаши керак, ишламоқда, ўсишга эришди. Александр Хомяков («Андижон» бош мураббийи).\n- Ноқулай тақвим - жамоанинг жисмоний ҳолатини бироз мувозанатдан чиқарадиган ҳолат. Исталган жамоани фақат машғулотлар билан ушлаб туриш қийин... Самвел Бабаян («Локомотив» бош мураббийи).\n— Ўйлайманки, таблодаги 1:1 ҳисоби ўйинга мос ва адолатли натижа. Хайрулла Каримов (АГМК ёрдамчи мураббийи).\n- Мевали дарахтга тош отилади. Кимлардир жамоамиз ва менинг обрўмга путур етказишга ҳаракат қилишмоқда. Ҳалол ўйнаганимизга шубҳаси бор киши қўл остимда ўйнаб кетган ва айни пайт тўп сураётган футболчилардан сўрасин. Рўзиқул Бердиев («Насаф» бош мураббийи).\n- Тақвимга кўра, энди 24 кун дам олиб, кейин 1 ҳафта оралиғида 3та ўйин ўтказар эканмиз. Бунақада футболчилар қандай тикланишади? Бу хусусда ўйлаб кўриш лозим эди. Андрей Канчельскис («Навбаҳор» бош мураббийи).\n- Бугун қўлимиздан келгани - 1та гол уриш бўлди. Владимир Андреев («Сурхон» бош мураббийи).\n- Кимдир гол уради, бошқаси «пас» беради. Яна кимдир тўпни олиб қўяди. Масалан, Черан 30тадан кўп голга муаллифлик қилди. Машарипов эса самарали узатмалар бобида даҳшатли кўрсаткич қайд этмоқда. Шота Арвеладзе («Пахтакор» бош мураббийи).\nГол: 16 (ўртача: 2,28...)\nТомошабинлар сони: 24503 (ўртача: 3504)\nЙирик ҳисобли ғалаба: 1 («Сўғдиёна» - 3:0)\nЭнг сермаҳсул ўйин: «Пахтакор» - «Сурхон» (4та гол)\nЭнг кўп томошабин кирган ўйин: «Андижон» - «Бунёдкор» (6425)\nЭнг «қўпол» ўйин: «Андижон» - «Бунёдкор» (7та «сариқ» + 1та «қизил»)\nПенальти: 3 (барчаси самарали)\n«Дубль»: 1 (Игорь Сергеев, «Пахтакор»)\n1 Пахтакор 23 21 2 0 71-14 65\n2 Локомотив 23 11 9 3 35-17 42\n3 СўҒдиёна 23 11 5 7 26-25 38\n4 Бунёдкор 23 10 6 7 30-28 36\n5 Насаф 23 9 5 9 31-22 32\n6 Сурхон 23 9 5 9 24-29 32\n7 Навбаҳор 23 7 10 6 24-19 31\n8 Металлург 23 7 7 9 26-26 28\n9 АГМК 23 7 5 11 28-33 26\n10 Андижон 23 5 9 9 21-32 24\n11 ҚўҚон-1912 23 6 6 11 28-40 24\n12 ҚизилҚум 23 5 8 10 22-42 23\n13 Бухоро 23 4 7 12 15-35 19\n14 Динамо 23 4 6 13 21-40 18\nДраган Черан («Пахтакор») - 23та (5та - пен.)\nИгорь Сергеев («Пахтакор») - 14та\nҲумоюн Муртазоев («Насаф») - 13та\nЗафар Полвонов (АГМК) - 11та\nТемурхўжа Абдухолиқов («Локомотив») - 11та (1та - пен.)\nАлександр Касьян («Навбаҳор») - 10та (2та - пен.)\nХуршид Ғиёсов («Бунёдкор») - 10та (6та - пен.)\nШаҳзод Убайдуллаев («Андижон») - 9та...\n23 ноябрь (шанба)\nҚЎҚОН-1912 - АГМК\n24 ноябрь (якшанба)\nАНДИЖОН - ЛОКОМОТИВ\nДавоми бор. Мазкур таҳлилий мақолани тўлиқ ҳолда "ИнтерФУТБОЛ"нинг 5 ноябрдаги сешанба сонида ўқишингиз мумкин.


Наманганда пиёда вафот этди, Тошкентда Matiz ёниб кетди. ЙТҲ тафсилотлари - Daryo\n23:14, 01.12.2021 22071\nЎзбекистон йўлларида сўнгги кунларда содир бўлган ҳодисалар ҳақида батафсил маълумот берамиз.\nНаманганда Nexia пиёдани ўлимига сабабчи бўлди\n2021 йил 25 ноябрь куни соат 20:00 ларда, «Боғистон» МФЙ ҳудудида, Чортоқ туманида яшовчи фуқаро (1990 йилда туғилган) Nexia автомашинасини ишонч қоғози билан бошқариб бораётиб, ҳаракат хавфсизлигини таъминлай олмай, йўлни кесиб ўтаётган пиёда, Чортоқ туманида яшаган фуқарони (1978 йилда туғилган) уриб юборган.\nОқибатда пиёда олган тан жароҳати оқибатида воқеа жойида вафот этган.\nУшбу ҳолат бўйича Чортоқ туман ИИБ ҳузуридаги ТБ томонидан 2021 йил 25 ноябрь куни Жиноят кодексининг 266-моддаси 2-қисми (одам ўлимига сабаб бўлган транспорт бошқариш хавфсизлиги қоидаларини бузиш) билан жиноят иши қўзғатилган.\nОлмазор тумани Беруний кўчасида Matiz автомобилда ёнғин содир бўлди\n1 декабрь куни соат 09:10 да Олмазор тумани Фавқулодда вазиятлар бўлимига Беруний кўчасида Matiz автомобилида ёнғин содир бўлаётгани тўғрисида хабар келиб тушган.\nВоқеа жойига ёнғин-қутқарув экипажлари соат 09:13да етиб бориб, 09:14 да ёнғин батамом ўчирилган.\nЁнғин оқибатида фуқароларнинг тан жароҳати олиш ва ҳалок бўлиш ҳолатлари қайд этилмади. Ҳозирда мутахассислар томонидан ёнғин сабаби ва моддий зарари аниқланмоқда.\nМирзо Улуғбек туманида Lacetti ағдарилди\nДастлабки маълумотларга кўра, 2021 йилнинг 1 декабрь куни соат 20:50 ларда Тошкент шаҳар, Мирзо Улуғбек тумани, Мустақиллик шоҳкўчасида, «Ҳамид Олимжон» метро бекати яқинида ҳайдовчи Б.Ҳ.(2000 йилда туғилган) бошқарувидаги Lacetti ва ҳайдовчи Х.Қ.(1998 йилда туғилган) бошқарувида бўлган Spark автомобиллар иштирокида тўқнашув содир бўлган ва Lacetti автомобиль ағдарилган.\nТўқнашув оқибатида тан жароҳати олган фуқаролар йўқ.\nЙТҲ юзасидан Тошкент шаҳар ИИББ ЙҲХБ ходимлари томонидан суриштирув олиб борилмоқда.\nЧилонзор туманида 2 та Spark тўқнашди\nTelegram’даги каналларда 2 та Spark иштирокида йўл-транспорт ҳодисаси содир бўлгани акс этган видео тарқалди. Ҳолат Тошкент шаҳри Чилонзор туманида бўлгани айтилмоқда.\nВоқеа оқибатида жабрланганлар бор ёки йўқлиги номаълум. Ҳолат юзасидан ҳали расмий хабар берилмаган.\nНовзада Spark Damas’га бориб урилди\nTelegram каналларда Чилонзор туманидаги йўл-ўтказгичда Spark ва Damas иштирокида тўқнашув содир бўлгани хабар қилинди. Жабрланганлар ҳақида маълумот йўқ.\nҚорақалпоғистонда уч нафар ИИВ майори авария оқибатида ҳалок бўлди\nТошкентда икки кун ичида содир бўлган 4 та ЙТҲда 1 киши вафот этди, 4 нафари жароҳатланди\n07:26, 06.01.2022 165075\n16:14, 26.12.2021 123663\n22:35, 19.01.2022 100596\n08:25 Бугун 675\n00:52 Бугун 14562\n00:32 Бугун 14331\n00:15 Бугун 10331\n23:43, 21.01.2022 87354\n14:16, 22.01.2022 76072\n15:58, 21.01.2022 68372